Паттайяга янги ракурсда қараш ва уни ёқтириб қолиш учун 7 та сабаб\nТаиланд – бу ўзга олам ва бетакрор муҳит, эҳтимол, айнан шунинг учун у дунёнинг энг кўп сайёҳлар ташриф буюрувчи мамлакатлари қаторидан ўрин олиб келмоқда. Баъзилар романтик ва сокин Самуи оролига боришса, бошқалар Пхукет экзотикасини хоҳлашади, учинчилар эса ҳаммага маълум бўлган Паттайяни маъқул кўришади. Айнан Паттайяга нисбатан инсонлар турлича муносабатда бўладилар. Кимдир у ерга кўнгилочар томоша ва сершовқин клубларда ҳордиқ чиқариш мақсадида борса, яна кимдир у ерда ҳам сокин пляжларни топиш мумкин дейди.\nБиз сизга Паттайяни бошқа қиёфада намойиш этишга қарор қилдик. Эътиборингизга тақдим этилаётган мақолада Паттайяни унинг бор ранг-баранглигида кўриш учун у ерда қилишингиз керак бўлган 7 та нарса ҳақида суҳбатлашамиз!\nҲақиқат ибодатхонасини томоша қилиш\nТайликлар – буддавийлик фалсафасида тарбияланган ва оламни бўлиб ўтаётган воқеаларга ўзгача муносабат орқали қабул қилувчи халқ. Мамлакатда кўплаб будда ибодатхоналари ва ибодатхона комплекслари қад ростлаган. Агар сиз чиндан ҳам ностандарт архитектура мухлиси бўлсангиз, Ҳақиқат ибодатхонасига боринг. Уни 32 йилдан бери қуришмоқда ва 2025 йилга бориб якунига етказишни ваъда қилишмоқда.\nИбодатхона ҳар бир киши келиб ҳаёт ҳақида ҳаёл суриш, ўзи билан ўзи суҳбатлашиш ва барча саволларга жавоб бериш мумкин бўлган жой, деб ҳисоблашади.\nПратамнакда хотиржамлик топиш\nБуюк табиат гўзаллигидан баҳра олиш мумкин бўлган яна бир тинч ва сокин жой – Пратамнак тепалигининг чўққиси. Бу ерда Паттайянинг энг асосий кузатиш майдончаси жойлашган бўлиб, у ердан Катта Будда ҳайкали ва шаҳарга бетакрор манзара очилади.\nНонгнуч ботаник боғининг кўламидан ҳайратланиш\nУшбу ноёб жой европа услубидаги бир нечта боғ ва парклар – инглиз, француз ва бошқаларни ўз ичига олади. Экзотик ўзимликлар, дарахтлар ва гулларга эга чиройли боғлардан ташқари, бу ерда Таиланддаги энг йирик орхидеялар коллекцияси, этнографик қишлоқни кўриш, ресторанлардан бирида тушлик қилиш мумкин.\n«Гиббон парвози»ни амалга ошириш\nУч соат давом этувчи ва табиат билан янада уйғунлашишга имкон берувчи жуда ҳам машҳур экскурсия шундай номланади. Сиз Чомпу қўриқхонасининг ёмғирли ўрмонлари узра парвозни амалга оширасиз. Бунда махсус мослама ёрдамида осмонда парвоз қилиб, дарахтдан-дарахтга ўтасиз.\nЖомтьен пляжида кун ботишини қарши олиш\nЖомтьен Паттайи марказидан 2 километр жанубда жойлашган, шу сабабли бу ердаги пляжлар жуда ҳам озода, денгизи эса шаффоф. Бу ерда аҳоли кўп эмас, бу вақтингизни ўзингиз истаган тарзда ўтказишингизга имкон беради.\nСаттахипда қуёш чиқишидан баҳра олиш\nАгар сиз хилват жойда ҳақиқий ёлғизликни ҳис этишни хоҳласангиз, эрта тонгдан жанубий Саттахип шаҳарчасига боришингиз лозим. Бу ердаги пляжлар ҳарбий-денгиз базаси ҳудудида жойлашган, шу сабабли бу ерда кечки соат 6 дан сўнг қолиш мумкин эмас. Бироқ ниҳоятда гўзал пейзажлар ва сокин ҳордиқ сизга кафолатланади. Борди-ю янги кунни қарши олиш истагида келсангиз, юрагингиз катта завқдан тезроқ ура бошлайди.\nHilton меҳмонхонаси томида романтик муҳитда овқатланиш\nМуҳташам беш юлдузли Hilton Pattaya меҳмонхонасининг 35-қаватида шаҳар ва денгизнинг бетакрор манзарасини намойиш қилувчи ажойиб айлана панорамали ресторан жойлашган. Бу ерда сизни муаллифлик коктейллари, мазали таомлар ва романтик муҳит кутмоқда.\nСизга Паттайяни тинч, шинам ва романтик ҳолда кўрсатишга қарор қилдик. Агар совуқ қишни тарк этиб у ерга боришни хоҳласангиз, бизнинг туримизни ўқиб чиқинг ва +99871 200 55 44 рақамига қўнғироқ қилинг. Биз, шунингдек, Facebook ва Instagram да доимий алоқадамиз. Сўнгги янгиликлар ва қайноқ таклифлар ҳақидаги маълумотлар – Telegram-каналимизда.\nТинчлик ва хотиржамлик хонадонингиздан асло аримасин!


14 Август 12:35\nNUR-SULTAN. Kazinform – Қозоғистонда қатъий чеклов чоралари жорий қилингандан кейин коронавирус юқтириш ҳолатининг кунлик ўсиш суръати 0,5%гача пасайди. Бу ҳақда ҚР Бош давлат санитария врачи Айжан Есмағамбетова маълум қилди, дея хабар беради Kazinform мухбири.\nОзарбайжонда карантин режими узайтирилди Нур-Султан шаҳрида қатъий карантин чоралари қайта жорий қилиниши мумкин\n«Ҳозирда коронавирус инфекциялари билан боғлиқ эпидемиологик вазиятни барқарорлаштириш тенденцияси кузатилмоқда. 14 август ҳолатига кўра, Қозоғистонда коронавирус инфекциясини юқтиришнинг жами 101 888 ҳолати қайд этилди», - деди А.Есмағамбетова.\nШу муносабат билан А.Есмағамбетованинг таъкидлашича, ўтган бир кунда 476 киши коронавирусни юқтирган.\nБундан ташқари, ўтган кун давомида коронавирус аломатлари бор пневмония билан касалланган 934 та ҳолати қайд этилди.\n«Қатъий чекловлар жорий қилинганидан бери, юқтириш ҳолатларининг кунлик ўсиш суръати 0,5% гача пасайди. Рўйхатдан ўтган Covid-19 касалликларининг 77 фоизидан кўпроғи даволаниб, кундалик ҳаётга қайтарилди», - деди ҚР Бош давлат санитария назорати бошлиғи.\nОлдин хабар берганимиздек, ҚР Бош вазири Асқар Мамин бошчилигидаги давлат комиссиясининг йиғилишида карантин тадбирларини бекор қилиш режаси тасдиқланди.


№8 tagged posts\nЖелаю Вам всем весеннего настроения и всего самого наилучшего!...\nБаҳор ойининг ўрталарида Қирғизистонимизга Наврўзи олам кириб келди. Наврўз энг яхши, эсда қоларли байрамдир. Наврўзда оқибати йўқолганларнинг оқибати тикланади, қўни-қўшнилар бир жойга жам бўладилар. Узоқ-яқин қариндошлардан хабар олиниб, ҳол аҳволи сўралади. Бунда миллий таом -сумалак тайёрланилади. Бу сумалак минг дардга даво бўлиб ҳисобланилади. Сумалак тайёрлаётган инсонлар яхши ният билан қазон атрофида сумалакни кавлашиб яхши ниятларини, тилакларини тилайдилар. Биринчи бўлиб “Юртимизда тинчлик бўлсин”, – дейдилар. Тинчлик ҳам Наврўзнинг бизга бахшида қилган иноми. Наврўз байрами баҳор фаслининг элчиси демакдир.\nСамолар бағрини қоплаб турган оппоқ булутлар кетти-ю, қуёш оламни яна ўз нури билан тафтини улай бошлади. Эрталаб тим-тим этиб ёмғир шивираб ўтади-ю, кейин эса худди эртаклар каби офтоб чарақлай бошлайди. Найза каби музлаб қолган яхлар тим-тим эрий бошлади-ю, қорлар қоплаб турган ариқларни тошириб, сув оқа бошлади. Ажабо, қир-адирлага ўт-ўлан чиқибди, хайронман. Ие, қушлар нима деб сайрашябди? «Баҳор келди. Баҳор келди!» дейдими? Нахотки, табиат ўзгаришлари шунга эканда! Ўлкамизга баҳорой қайтиб келибди, байрамлар фасли кириб келди, яшасин баҳор!


ТОШПУЛАТ РАХМАТУЛЛАЕВ СОГДИАНА: Самарқандда газ назоратчилари ҳар бир маҳалланинг ўзидан тайинланмоқда\nБоғимайдон-2 маҳалласи фуқаролари Равшанқул Восеев ва Зулайхо Воҳидовалар ҳам газ идораси назоратчиси касбини эгаллаш учун астойдил ҳаракат қилишмоқда. “Биринчи куни машғулотлар бошлашидан олдин бизни шаҳар ҳокимлигининг мажлислар залига таклиф қилишди, – дейди Р.Восеев. – Шаҳримизнинг турли маҳаллаларидан 20 нафардан кўпроқ одам йиғилган эди. Учрашувда шаҳар ҳокими Акбар Шукуров сўзга чиқиб, бундан кейин газ, сув, электр энергияси таъминоти идораларининг назоратчилари ҳар бир маҳалланинг ўзидан бўлишига ҳаракат қилинишини ҳамда бунга коммунал тўловлар тизимида кузатилаётган камчилик ва тушунмовчиликларнинг тугатиш йўлларидан бири сифатида қаралаётганлигини уқтирди”.\nБўлажак назоратчиларга техника хавфсизлиги, газ ҳисоблагичи бўлган ва бўлмаган хонадонларда фойдаланилган табиий газ учун ҳисоб-китоб қандай амалага оширилиши каби муҳим йўналишлар бўйича сабоқ берилди. Айни кунларда улар маҳаллаларда назоратчилар билан бирга амалиётни ўтаб, мустақил иш фаолияти давомида керак бўладиган кўникмаларни эгаллашмоқда.\n“Самарқандшаҳаргаз” корхонасига бундан бир ойча олдин раҳбарликка тайинланган Ҳусан Усмонов биз билан суҳбатда қуйидагилани уқтирди: “Янги раҳбар сифатида олдимда аҳолини табиий газ билан таъминлаш ишини яхшилаш, истеъмолчилардан фойдаланилган газ учун тўловларни ундиришни ўз вақтида амалга оширишга эришиш ва, умуман, тизимда тартиб-интизом бўлишини таъминлаш каби вазифалар турибди. Шаҳар ҳокимлиги назоратчиларни ҳар бир маҳалланинг ўзидан тайинлаш ишига кўрсатилган вазифаларни бажариш йўлларидан бири сифатида қарамоқда”.\nРаҳбарнинг уқтиришича, яқин кунларда тегишли тайёргарликдан ўтган 25 нафар янги ходим ишга қабул қилинади. Шу йўл билан корхона ўз ишига совуққонлик билан қараб келаётган, истеъмолчилар билан ишлаш маданиятини етарлича ўзлаштира олмаган ходимлардан халос бўлади.\n“Самарқандшаҳаргаз” корхонаси ёшларни ишга жалб қилиш орқали назоратчилар сафини янгилашни ҳам ўз олдига мақсад қилиб қўйган. Кадрлар бўлими бошлиғи Гулноза Абдужалилова шу йили коллеж битирувчиларидан 6 нафари ходимлар сафига келиб қўшилганлигини ва келажакда ҳам бу йўналишда иш олиб борилишини таъкидлади.\nСамарқандликлар газ тизимидаги янгиликлар пировард натижада газ таъминотини тубдан яхшилашига умид боғлашмоқда.


11:58 / 18.08.2016 21036\nБританиянинг OpenSignal компанияси жаҳон мамлакатларининг мобил интернет сифатини таҳлилдан ўтказди ва энг тез мобил интернетга эга мамлакатлар рўйхатини тузиб чиқди. Бу ҳақда компания сайтида маълум қилинган.\nТашкилот ҳисоботига кўра, 3G ва 4G тизимларида энг тез мобил интернетга эга давлат сифатида биринчи ўринда Жанубий Корея қайд этлган. Ундан кейинги ўринларда эса Сингапур, Венгрия, Австралия ва Дания бормоқда. Ўнликка, шунингдек, Норвегия, Нидерландия, Литва, Япония ва Швеция кирган.\nСўнгги 94 ва 95-ўринларда Коста-Рика ва Афғонистон киритилган.\nҲисоботда 2016 йилнинг 1 майидан 23 июлигача бўлган давр оралиғи кўрсаткичи олинган.\nЖаҳондаги энг ишончли автомобиллар рейтинги эълон қилинди\nForbes: 30 ёшгача бўлган энг омадли юлдузлар рейтинги


Қачон чироқ ёнаркин? – mulkdor.com\nWednesday 27 May 2020 /\nҚачон чироқ ёнаркин?\nJanuary 17 2018, 07:01 ЖамиятИнсон ҳуқуқлариКоррупцияМақолаларЎзбекистон\n«Севги изтироби» киносериалини кўриб ўтирсам, қўнғироқ бўлиб қолди. Гўшакни кўтарсам, яқин танишим Сурайё «Марям опа, илтимос, сиз электр энергияси тўғрисида кўп мақолалар ёзгансиз. Уйда меҳмон бор эди, чироқ ўчганига бир соатдан ошди, ёнмаяпти. овқат қилолмай ўтирибман. Илтимос, танишлариз бўлса, чироғимизни ёнишида ёрдам беринг» деб илтимос қилди.\nМен Тошкент шаҳар «Ўздавэнергонадзор» ходимининг мобелига, сўнг горпес ходимига тел қилдим. Ҳали кечки саккиз бўлишига қарамай ўчириб қўйилган.\nСўнг М.Улуғбек туман электр таъминотининг навбатчи бўлимига телефон қилдим. Бир-иккита гўдок кетгач «ту-ту»лаб қолди. Демак трубка кўтариб қўйилди. Ўн маротаба қўнғироқ қилсам ҳам гўшак жонивор «ту-ту»лаб тураверди.\nАйтиш лозимки, танишим ўзи яшайдиган М.Улуғбек туман Феруза массиви Ойим ариқ кўчасида худди қишлоқ мисоли тез-тез чироқ ва сувнинг ўчиб туришини бот-бот таъкидлайди.\nБундай ҳолатлар шаҳар ҳудудида такрорланиб туриши ғалати ҳолат. Биламизки, шаҳарда ҳар бир яшаш жараёнларимиз электр энегияси, газ ва сув билан боғлик экан, аввало ўчиришдан олдин аҳоли албатта огоҳлантирилиши керак. Чунки эҳтиёж учун зарур бўлган битта сувнинг ўчиши, газнинг огоҳлантиришсиз ўчирилиши ҳатто сальий оқибатларни келтириб чиқариши мумкин. Демак озгина эътиборсизликка ҳам ҳаққимиз йўқ.\nТуман электр таъминоти масъуллари нега кўпсонли аҳолининг чироқсиз ўтиришига бефарқ? Нега аҳолининг мурожаат қилувчи ишонч телефони айни кеч кирса «ту-ту»лаш касалига дучор бўлади?\nГўшакни ўчириб олиб ўз роҳатимизни ўйласак, қачон юқорига одимлаймиз?\nҲеч бўлмаса, Президентимизнинг куйиб-ёниб халкимизнинг фаровон яшаши учун тиним билмай таъкидлаётган сўзларини, қилаётган жонбозлигини ҳурмат қилиб, шу юртни нонини ҳалолаб еб, фидоийроқ бўлсак силжиш бўлади-да. Гўшак олдидаги «виждонсиз» аҳолини муаммосини ўзини деб билмас экан, муаммолар камайиш ўрнига болаламай нима қилсин!\nБу оддий ҳодисадек кўринади. Аммо икки соат уйда электрни йўқлигидан қанча киши озор чекади, қанча зиёли қиладиган, ёзадиган ишлари орқага кетади.\nВақт деган бебаҳо неъматнинг уволига ҳам қоламиз.\nДемоқчиманки, уйғониш вақти келмадими, ўзимизни англаб, фидойироқ бўлайлик!\nИшимиз тушганда ҳеч қурса, эшитишни билайлик барака топкурлар! Бажариш эса виждонингизга ҳавола.\nШуни яхши англаб олингки, сиз халқингизсиз ҳеч кимсиз!\nМуаллиф: Марям Ахмедова\nТарихда илк бор ўзбекистон президенти парламентга ...\nТошкентдаги Симпозиумлар саройида Олий Мажлис Сенати ва Қонунчилик палатаси аъзолари билан бирга, видеоконференция алоқа тизими орқали туман, шаҳар ва вилоятлардаги маҳаллий ...\nЖамиятDecember 22 2017, 04:12\nЯккабоғ тумани ҳокими ўзгарди\nЎзбекистонMay 19 2020, 01:05\nМени тожик халқини, миллатини ёмон кӯрадиган, уларнинг ривожланишини кӯролмайдиганлар тоифасига киритиб, миллатчиликда айблаётган қадрли дӯстларим, ассалому алейкум!\nЖамиятMay 19 2020, 01:05


Ҳаага трибунали Милошевич сафдошларини 12 йилга қамаш ҳақида ҳукм чиқарди\nФранко Симатович (ў) ва Йовица Станишич (ч) Ҳаагадаги трибуналда, 2013 йил 30 майи (архив сурати)\nЮгославия махсус хизматларининг собиқ раҳбарлари 12 йилга озодликдан маҳрум этилди. Ҳаагадаги трибунал куни кеча Югославия давлат хавфсизлик бошқармаси собиқ директори Йовица Станишич ҳамда махсус топшириқлар бажарувчи бўлинманинг собиқ қўмондони Франко Симатович иши бўйича такрорий маҳкама жараёнида ҳукм ўқиди.\nСуд 30 июнь куни уларни ҳарбий жиноятлар ҳамда инсонийликка қарши жиноятларни содир этганликда айбдор деб топиб, 12 йилга озодликдан маҳрум этиш тўғрисида ҳукм чиқарди.\nАйблов томони ҳар икки судланувчи Хорватия уруши (1991-1995 йиллар) ва Босния уруши (1991-1995 йиллар) чоғида “этник жиҳатдан тоза Буюк Сербия”ни барпо қилишга уринган, дея хулосага келган. Улар хорватлар ва босниялик мусулмонларга қарши таъқиб, қотиллик, депортация ва мажбурий кўчириш каби ҳаракатларни содир этганликда айбланган.\nЮгославиянинг собиқ президенти Слободан Милошевичнинг сафдошлари бўлган 70 ёшли Станишич ва 71 ёшли Симатович иши 2009 йилдан 2013 йилгача БМТнинг собиқ Югославия бўйича Халқаро трибунали томонидан кўриб чиқилганди. Ўша пайтда уларнинг иккаласи ҳам далиллар етарли бўлмагани сабабли айбсиз деб топилгандилар. Прокуратура томонидан топширилган апелляция аризаси 2015 йил декабрида қаноатлантирилган ва иш қайта кўриб чиқиш учун юборилган. Иш бўйича маҳкама 2021 йил 30 июнида поёнига етган.


ТОШКЕНТ – 29 апрелдан 6 майга қадар “Harlem Globetrotters” баскетбол жамоаси Ўзбекистонга ташриф буюриб, АҚШ Давлат департаментининг спорт элчилари дастурини тақдим этади. Бу ҳақда Ўзбекистондаги АҚШ элчихонаси пайшанба (25 апрель) куни хабар берди.\nКўргазмали баскетбол жамоаси ёшлар ўртасида баскетбол бўйича ўқув ўйинларини ўтказади ҳамда мактабларда зўравонликка (буллинг) қарши «T.E.A.M. Up» дастурини тақдим этади. Ёшларни спорт билан шуғулланишга жалб этиш ўзбек ҳукуматини ташвишга соладиган экстремистик кучлар таъсиридан уларни ҳимоя қилиш воситаси сифатида кўрилади.\n2017 йили қайта ташкил этилган Ўзбекистон Ёшлар иттифоқи ўз олдига норози инсонларнинг экстремистлар таъсирига тушишининг олдини олиш каби устувор вазифаларни қўйган. 2017 йилда Ўзбекистон президенти Шавкат Мирзиёев томонидан имзоланган Ёшлар иттифоқини ташкил этишга оид фармонида ҳам «мафкуравий таҳдидларга қарши ёшларнинг иммунитетини ошириш» устувор масалалардан бири этиб белгиланган.\n«Globetrotters» АҚШнинг яхши ният элчилари сифатида бутун дунё бўйлаб анчадан бери хизмат кўрсатиб келмоқда.\n«Globetrotters» дастури Қўшма Штатларнинг узоқ йиллардан буён ҳамкор ва шериги саналган Ўзбекистон ҳукумати ва халқи билан маданий ва ижтимоий алоқаларни янада кучайтиришга кўмаклашади, дейилади элчихона хабарида.\nЎзбекистон сафари жамоа учун дунёнинг 124-мамлакатига ташриф бўлади. «Harlem Globetrotters» 26, 28 ва 30 май кунлари Тошкентдаги “Ҳумо” аренасида ўзининг доимий рақиби «Washington Generals» билан учта ўйин ўтказади.\n«АҚШ Давлат департментининг яхши ниятни дунё бўйлаб ёйиш ҳақидаги чақириғига хайрихоҳ бўлиш биз учун шараф», дейди «Globetrotters» президенти Ҳовард Смит.\n«93 йиллик тарихга эга жамоа таркибида бўлиш чуқур маъно касб этади ва биз ўз брендимиз ва маҳоратимизни Ўзбекистондаги янги давраларда намойиш этишдан ниҳоятда бахтиёрмиз», деди у.\nАҚШ интеллектуал мулк ҳимояси соҳасида Ўзбекистон билан ҳамкорлик қилмоқда\nҚўшма Штатлар инновацияларни ҳимоя қилиш орқали Ўзбекистонда тараққиётни қўллаб-қувватлаш ва экстремизмга қарши курашга кўмаклашмоқда.\nЎзбекистон - АҚШ алоқаларининг янгиланиши билан Америка кенгаши нодавлат ташкилоти Ўзбекистонга қайтмоқда\nАввал Ўзбекистонда фаолият юритган Халқаро таълим бўйича Америка кенгаши мамлакатда аккредитациядан ўтиб, ўн йилдан зиёд фаолият юритган АҚШнинг илк нодавлат ташкилоти бўлди.


25 Декабрь 10:34\n«Фильм британиялик режиссёр ва ҳужжатли фильмлар муаллифи Андре Сингер томонидан суратга олинган. Картина менинг расм чизганимдан бошланади ва якунда ишимни тугатаман. Фильм 2016 йилда икки босқичда - қиш ва ёзда суратга олинган. Унда нафақат бизнинг Семей полигонида, балки бошқа мамлакатларда ҳам ядро синовларига қарши курашган одамлар ҳақида ҳикоя қилинади. Бу йил Семей полигонини ёпиш тўғрисидаги фармонга 30 йил тўлди. Мен ядро қуролидан воз кечган давлатда яшаётганимдан фахрланаман», - деди «Атом» глобал лойиҳасининг фахрий элчиси Карипбек Куйиков.\nРассомнинг сўзларига кўра, Қарағанди кончилари биринчилардан бўлиб ядро қуролига қарши ҳаракатга қўшилган. Улар Советский проспектида, ҳозирги Бухар жирау проспектида норозилик билдиришди ва уларнинг талаби Семей полигонини ёпиш бўлган.\n«Фильм нафақат мен ҳақимда, балки «Невада-Семей» аксилядровий ҳаракатининг Қарағанди бўлими раиси Марғулан Хамиев, шунингдек, ёзувчи ҳамюртимиз Михаил Бродский ҳақида ҳам ҳикоя қилади. Фильмда, шунингдек, полигондаги портлашда ногирон бўлиб қолган Семей шаҳрида яшовчи Берик Сиздиқовнинг ҳаёти ҳақида ҳикоя қилинади. Унинг қошлари ва қовоқлари атрофидаги тери ўсиб, кўр бўлиб қолди», — деди Карипбек Куйиков.\n«Сарижайлау» кинотеатрида Карипбек Куйиковнинг расмлар кўргазмаси ҳам бўлиб ўтди.\n«Менинг ишимнинг кичик бир қисми экспозицияда тақдим этилган ва ҳозирда кўплаб расмлар Жезқазғанда жойлашган.\nИжоднинг асосий йўналиши – манзараларда, менинг асарларимда доимо ядровий мавзу бор. Чунки улар доимо одамларга ядро синовлари ҳақида эслатиб туради», - деди рассом.\nҲужжатли фильм Алмати ва Нур-Султанда ҳам намойиш этилди.\n#Ядро синовларига қарши кураш


Ислом Каримов ёдгорлик мажмуасида миллий айвонлар ва чойхона барпо этилади - 13.06.2017, Sputnik Ўзбекистон\nИслом Каримов ёдгорлик мажмуасида миллий айвонлар ва чойхона барпо этилади\nЎзбекистон президенти Шавкат Мирзиёев жорий йил 10 июнь куни Самарқанд вилоятида бўлиб, Ислом Каримов дафн этилган ҳудудда ёдгорлик мажмуаси қурилиши жараёнини... 13.06.2017, Sputnik Ўзбекистон\n12:43 13.06.2017 (янгиланди: 13:09 13.06.2017)\nЎзбекистон президенти Шавкат Мирзиёев жорий йил 10 июнь куни Самарқанд вилоятида бўлиб, Ислом Каримов дафн этилган ҳудудда ёдгорлик мажмуаси қурилиши жараёнини кўздан кечирди\nТОШКЕНТ, 13 июн — Sputnik. Ўзбекистон президенти жорий йил 10 июнь куни Самарқандда Ислом Каримов дафн этилган ҳудудда ёдгорлик мажмуасида олиб борилаётган қурилиш жараёни билан танишди. Бу ҳақда ТИВнинг расмий сайти хабар берди.\nСамарқандда Имом Бухорий халқаро илмий-тадқиқот маркази ташкил қилинади\n21 Май 2017, 10:38\nШавкат Мирзиёев Ўзбекистон биринчи президенти Ислом Каримов қабрини зиёрат қилди. Ҳозирги кунда Ислом Каримов дафн этилган ҳудудда ёдгорлик мажмуаси барпо этиш ишлари амалга оширилмоқда.\nПрезидент мажмуа қурилиши жараёнини кўздан кечирди. Мақбара атрофида Ҳазрати Хизр масжиди билан уйғун ҳолда миллий меъморлик анъаналари асосида айвонлар, чойхона қурилмоқда, бошқа қулайликлар яратилмоқда.\nДавлат раҳбари мажмуани янада такомиллаштириш, зиёратчилар учун барча қулайликлар яратиш бўйича тавсиялар берди. Мажмуа атрофини кенгайтириш ва ободонлаштириш, замонавий тунги ёритиш тизими билан таъминлаш зарурлигини қайд этди.


Коронавирусга чалинган яна 13 бемор соғайди » Muzlik.uz - O‘zbekiston yangiliklari\nКоронавирус инфекциясига чалинган беморларнинг яна 13 нафари бутунлай тузалиб, 2 апрель куни шифохонадан чиқарилди. Бу ҳақда Соғлиқни сақлаш вазирлиги матбуот хизмати хабар қилди . Уларнинг 12 нафари Вирусология илмий-текшириш институти клиникасидан, 1 нафари эса Хоразм вилоятидаги юқумли касалликларга ихтисослашган шифохонадан соғайиб чиқишди. Соғлиқни сақлаш вазири Алишер Шодмонов ва бошқа расмий шахслар уларни Республика ихтисослаштирилган Терапия ва тиббий реабилитация илмий-амалий тиббиёт марказига кузатиб қўйишди. Коронавирус инфекцияси хасталигидан тузалган фуқароларнинг 1 нафари 13 март куни Истанбул — Тошкент йўналишидаги рейсда, яна 1 нафари эса шу йил 18 март куни Москва — Тошкент йўналишидаги рейс билан Ўзбекистонга келган. Қолган 11 нафар киши эса коронивирус инфекциясига чалинган фуқаролар билан мулоқотда бўлишган. Шундай қилиб, Ўзбекистонда бугунги кунга қадар коронавирус инфекциясидан тўлиқ тузалган беморлар сони 25 кишига етди.


Камончиларимиз Украина йиғинини якунлаб, Туркияга йўл олишди / Olamsport.com\n17 сен 06:54\nКамончиларимиз Украина йиғинини якунлаб, Туркияга йўл олишди\nТеглар : ЎзбекистонТуркияКамондан отиш\nТокио Олимпиадасига йўлланма берувчи мусобақага тайёрланаётган камондан отиш бўйича Ўзбекистон терма жамоаси хорижий ўқув-машғулот йиғинларини давом эттирмоқда.\nТерма жамаомамиз Украинанинг Львов шаҳрида навбатдаги ўқув-машғулот йиғинини якунлади. Олти кун давом этган йиғин доирасида спортчиларимиз МДҲ вакиллари ўртасида ташкил этилган халқаро мусобақада ўз имкониятларини амалда синовдан ўтказишди.\nМусобақада жамоамизнинг энг яхши натижасига Зокиржон Ғофуров эгалик қилди – 4-ўрин. Шундан сўнг делегациямиз Туркиянинг Анталия шаҳрига йўл олди. Терма жамоамиз ой сўнггига қадар Туркияда ўқув-машғулот йиғинини ўтказади.\nЙиғинда иштирок этаётган терма жамоамиз таркиби:\nБош мураббий: Гулнора Арипова\nМураббийлар: Владимер Леквеишвили ва Антон Курвяков


Россиянинг давлатга тегишли Газпром ширкати Грузия учун газ нархини икки баробарга ошириш режалари ҳақида маълум қилди.\nГазпром келаси йилдан бошлаб Грузияга минг кубометр газни, ҳозир тўланаётган 110 АҚШ долларидан эмас, 230 доллардан сотиш нияти ҳақида гапиряпти. Таклиф этилаётган баҳо Россия Европага сотаётган газ нархи, яъни минг кубометр учун 230-250 доллар нархи билан деярли тенгдир. Франс пресс агентлигининг Газпром матбуот вакили Денис Игнатьев сўзларидан иқтибос келтириб, хабар қилишича, янги нарх ҳақидаги таклиф Тбилисига кеча юборилган ва бу борада музокаралар ўтказилиши мумкин. Грузия ташқи ишлар вазири Гела Бежуашвили Тбилиси музокараларни давом эттиришини таъкидлади.\n“Бу нарх қаердан олинганини кўриб чиқишимиз керак. Нега бу нарх шарқий Европа тўлаётган нарх билан бир хил, деган савол туғилади. Грузия шарқий Европадан кўра, Россияга яқинроқ ва транзит харажатлари орзонроқ бўлса-ю, нега биз ҳам шунча тўлашимиз керак? Бу ерда техник масалаларни гаплашиб олиш керак ва менимча бозор иқтисодиёти тамойилларига кўра, келишиб олишимиз лозим. Лекин, ўйлашимча, бу ерда иқтисоддан кўра, сиёсат каттиқро рол ўйнаяпти”, - деди Москвада мухбирлар билан мулоқот қилган Бежуашвили.\nИкки томон ўртасидаги муносабатлар, тўрт рус зобитининг жосусликда айбланиб Тбилисида ҳибсга олинганидан бери ўта таранглашган. Тбилиси дипломатлари бошлиғи айни чоғда тарангликни юмшатиш учун Россия пойтахтига сафар қилиб турипти.


Россия НАТО учун ўз ҳаво ҳудудини ёпиши мумкин\n08 май 2021, Тошкент вақти: 08:53\nРоссия агар НАТОга аъзо давлатлар расмий Москвага нисбатан душманлик руҳидаги сиёсатини тўхтатмаса, ўз ҳаво ҳудудини НАТО самолётлари учун ёпиб қўйиши мумкинлиги тўғрисида огоҳлантирди.\nБу ҳақда Россиянинг Афғонистонда элчиси Замир Қобулов “БиБиСи”га берган интервьюси чоғида маълум қилди.\nНАТО Афғонистондаги ўз қўшинлари таъминотини Покистон ҳудудидан амалга оширади. Бироқ кези келса, НАТО ўз юкларини Россия ҳаво ҳудуди орқали ҳам ташийди.\nНАТОга аъзо давлатлар Россиянинг Грузиядаги ҳарбий ҳаракатларини кескин танқид қилган эди. Шунингдек, НАТО раҳбарияти яқин келажакда Грузия альянс сафига қўшилиши мумкинлигини билдирганди. Россия эса НАТО кенгайишига кескин қаршилик қилиб келмоқда.


Биз иқтисодларимизнинг ўзаро тўлдириш хусусиятидан фойдаланишимиз керак - Лукашенко - 21.05.2021, Sputnik Ўзбекистон\nШунингдек Белоруссия раҳбари ЕОИИ ичида умумий энергия манбаалари бозорини имкон қадар тезроқ шакллантириш таклифи билан чиқди. 21.05.2021, Sputnik Ўзбекистон\nТОШКЕНТ, 21 май — Sputnik. Иқтисодларимизнинг ўзаро тўлдириш хусусияти ЕОИИнинг тез ва сифатли иқтисодий прогрессини таъаминлайди, деди Беларус раҳбари 21 май куни бўлиб ўтган ЕОИИ Олий иқтисодий кенгаши мажлисида. Энергия манбаалари умумий бозори Айни дамда ЕОИИда миллий валюталарни қўллаб-қувватлаш, ҳисоб-китоблар хавфсизлигини таъминлаш – энг муҳим вазифадир. “Ушбу муносабат билан биз ЕОИИда умумий тўлов ҳудуди ташкил этилишини, жумладан миллий валюталарда ҳисоб-китоб қилишни стумуляция қилишни – қўллаб қувватлаймиз”, - деди Лукашенко. ЕОИИ давлатлари иқтисоди бир-бирини тўлдирувчи бўлгани туфайли, ушбу ҳолат Иттифоқда сифатли иқтисодий ўсишни таъминлаши мумкин. “Ушбу ва олдин қабул қилинган мақсадларга эриши учун умумий энергия манбаалари бозорини ташкиллаштиришни фаоллаштириш керак” – деди Лукашенко. Ундан ташқари, Лукашенко ЕОИИ ички бозорида тўсиқ ва чекловларни бекор қилиш тарафдори эканини яна бир бор таъкидлади. Коллектив Ғарб босими Беларус етакчиси айни дамда ушбу республика Ғарбнинг кучли босимини ҳис қилаётганини ва ушбу муаммо эртами кечми ЕОИИнинг барча давлатларига таалуқли бўлишини айтди. Лукашенко сўзларига кўра, Ғарб чекловлари биринчи навбатда савдо-сотиқ, банк, молия ва ишлаб чиқариш кооперациясига таъсир қилмоқда. “Коллектив Ғарб бизнинг иттифоқ мустаҳкамланишини ва дунёда унга янги рақиб пайдо бўлишини истамайди. Бу аниқ. Ушбу ҳолатни назарда тутган ҳолда, ташқи босимнинг салбий оқибатларига қандай жавоб беришни, импорт ўрнини босувчи маҳсулотлар ишлаб чиқариш ва керак бўлса чеклов чоралари жорий этишни олдиндан ўйлаб қўйиш керак”, - деди Беларус президенти. ЕОИИ: ички ва ташқи кооперация Беларус раҳбарига кўра, ЕОИИ ҳудудида илмий, техник ва саноат кооперацияни кенгайтириш керак. Биргаликда кенг кўламли ва имиджга таъсир қилувчи лойиҳалар ишлаб чиқариш керак. Бу борада ЕОИИда йўлга қўйилган космик соҳада ахборот алмашиш лойиҳаси – яхши мисол. Беларусь раҳбари ЕОИИни дунё интеграция марказига айлантириш ҳамда Хитойнинг “Битта белбоғ битта йўл” лойиҳаси билан ҳамкорликни йўлга қўйиш кераклигини таъкидлади. “Бу соҳада биз жуда секин ҳаракатланаяпмиз. Аниқ лойиҳаларни аниқлаш амалиётни ошириш керак”, - деди Лукашенко. Хитой билан рақамли коридорларни ривожлантириш, ўз маҳсулотларини Хитойга экспорт қилишни йўлга қўйиш керак. ЕОИИ озиқ-овқат хавфсизлиги Беларус раҳбари БМТ пандемиянинг бошида дунёнинг айрим ҳудудларида озиқ-овқат етишмаслиги муаммоси пайдо бўлиши мумкинлиги ҳақида гапирганини эсга олди. “Ушбу прогнозлар амалга оша бошлади. Турли манбаалардан маълум бўлишича, бугунги кунда ер шарида 500 мингга яқин кишилар озиқ-овқат маҳсулотлари етишмовчилигини ҳис қилмоқда”, - деди Лукашенко. Шу билан бирга Беларус раҳбари Евроосиё иқтисодий комиссиясига мурожаат қилиб “Озиқ-овқат хавфсизлиги тўғрисидаги” техник регламентни тезроқ ишлаб чиқишни сўради. Шунингдек, Беларусь раҳбари ЕОИИ билан савдо сотиқ алоқаларини ўрнатишга уринаётган давлатлар билан тезроқ битимлар тузиш кераклигини таъкидлади. Хусусан, Ҳиндистон, Хитой, Миср ва бошқа давлатлар билан.\nеоии, беларусь, лукашенко\n17:05 21.05.2021 (янгиланди: 17:43 21.05.2021)\nШунингдек Белоруссия раҳбари ЕОИИ ичида умумий энергия манбаалари бозорини имкон қадар тезроқ шакллантириш таклифи билан чиқди.\nТОШКЕНТ, 21 май — Sputnik. Иқтисодларимизнинг ўзаро тўлдириш хусусияти ЕОИИнинг тез ва сифатли иқтисодий прогрессини таъаминлайди, деди Беларус раҳбари 21 май куни бўлиб ўтган ЕОИИ Олий иқтисодий кенгаши мажлисида.\nЭнергия манбаалари умумий бозори\nАйни дамда ЕОИИда миллий валюталарни қўллаб-қувватлаш, ҳисоб-китоблар хавфсизлигини таъминлаш – энг муҳим вазифадир.\n“Ушбу муносабат билан биз ЕОИИда умумий тўлов ҳудуди ташкил этилишини, жумладан миллий валюталарда ҳисоб-китоб қилишни стумуляция қилишни – қўллаб қувватлаймиз”, - деди Лукашенко.\nЕОИИ давлатлари иқтисоди бир-бирини тўлдирувчи бўлгани туфайли, ушбу ҳолат Иттифоқда сифатли иқтисодий ўсишни таъминлаши мумкин.\n“Ушбу ва олдин қабул қилинган мақсадларга эриши учун умумий энергия манбаалари бозорини ташкиллаштиришни фаоллаштириш керак” – деди Лукашенко.\nУндан ташқари, Лукашенко ЕОИИ ички бозорида тўсиқ ва чекловларни бекор қилиш тарафдори эканини яна бир бор таъкидлади.\nКоллектив Ғарб босими\nБеларус етакчиси айни дамда ушбу республика Ғарбнинг кучли босимини ҳис қилаётганини ва ушбу муаммо эртами кечми ЕОИИнинг барча давлатларига таалуқли бўлишини айтди.\nЛукашенко сўзларига кўра, Ғарб чекловлари биринчи навбатда савдо-сотиқ, банк, молия ва ишлаб чиқариш кооперациясига таъсир қилмоқда.\n“Коллектив Ғарб бизнинг иттифоқ мустаҳкамланишини ва дунёда унга янги рақиб пайдо бўлишини истамайди. Бу аниқ. Ушбу ҳолатни назарда тутган ҳолда, ташқи босимнинг салбий оқибатларига қандай жавоб беришни, импорт ўрнини босувчи маҳсулотлар ишлаб чиқариш ва керак бўлса чеклов чоралари жорий этишни олдиндан ўйлаб қўйиш керак”, - деди Беларус президенти.\nЕОИИ: ички ва ташқи кооперация\nБеларус раҳбарига кўра, ЕОИИ ҳудудида илмий, техник ва саноат кооперацияни кенгайтириш керак. Биргаликда кенг кўламли ва имиджга таъсир қилувчи лойиҳалар ишлаб чиқариш керак. Бу борада ЕОИИда йўлга қўйилган космик соҳада ахборот алмашиш лойиҳаси – яхши мисол.\nБеларусь раҳбари ЕОИИни дунё интеграция марказига айлантириш ҳамда Хитойнинг “Битта белбоғ битта йўл” лойиҳаси билан ҳамкорликни йўлга қўйиш кераклигини таъкидлади.\n“Бу соҳада биз жуда секин ҳаракатланаяпмиз. Аниқ лойиҳаларни аниқлаш амалиётни ошириш керак”, - деди Лукашенко.\nХитой билан рақамли коридорларни ривожлантириш, ўз маҳсулотларини Хитойга экспорт қилишни йўлга қўйиш керак.\nЕОИИ озиқ-овқат хавфсизлиги\nБеларус раҳбари БМТ пандемиянинг бошида дунёнинг айрим ҳудудларида озиқ-овқат етишмаслиги муаммоси пайдо бўлиши мумкинлиги ҳақида гапирганини эсга олди.\n“Ушбу прогнозлар амалга оша бошлади. Турли манбаалардан маълум бўлишича, бугунги кунда ер шарида 500 мингга яқин кишилар озиқ-овқат маҳсулотлари етишмовчилигини ҳис қилмоқда”, - деди Лукашенко.\nШу билан бирга Беларус раҳбари Евроосиё иқтисодий комиссиясига мурожаат қилиб “Озиқ-овқат хавфсизлиги тўғрисидаги” техник регламентни тезроқ ишлаб чиқишни сўради.\n“Бу борада турли хавфли тенденциялар бор. Биз эса бир йилдан бери ушбу ҳужжат билан оворамиз. Ички бозорда одамларни озиқ-овқат билан таъминлаш билан халқаро майдонда ҳам фойдадан қурур қолмаслигимиз керак” – деди Лукашенко.\nШунингдек, Беларусь раҳбари ЕОИИ билан савдо сотиқ алоқаларини ўрнатишга уринаётган давлатлар билан тезроқ битимлар тузиш кераклигини таъкидлади. Хусусан, Ҳиндистон, Хитой, Миср ва бошқа давлатлар билан.


Тазкия дарслари (6-дарс) | Azon.uz - Ахборот-таҳлилий портал\nТазкия дарслари (6-дарс)\n594 21:00 28.12.2018\nАллоҳ таоло "Жума" сурасида қуйидагиларни айтади: «У саводсизларга уларнинг ичидан Унинг оятларини ўқиб берадиган ва уларни поклайдиган ҳамда уларга Китобни ва ҳикматни ўргатадиган Расулни юборган Зотдир. Ҳолбуки, улар илгари очиқ-ойдин залолатда эдилар» (2-оят).\nАллоҳ таоло "Бақара" сурасида қуйидагиларни айтади: «Шунингдек, ичингизга ўзингиздан, сизларга оятларимизни тиловат қиладиган, сизларни поклайдиган, сизларга Китобни, ҳикматни ва билмайдиган нарсаларингизни ўргатадиган Расул юбордик» (151-оят).\nАллоҳ таоло "Аълаа" сурасида қуйидагиларни айтади: «Дарҳақиқат, ким пок бўлса, ютуқ топадир. Ва Робби исмини зикр қилса ва намоз ўқиса» (14-15-оятлар).\nАллоҳ таоло "Шамс" сурасида қуйидагиларни айтади: «Ва нафс билан ва унинг бекаму кўст қилиниши билан қасам. Унга фужурини ва тақвосини илҳом қилди. Батаҳқиқ, ким у(нафс)ни покласа, зафар топди. Ва батаҳқиқ, ким уни булғаса, ноумид бўлди» (7-10-оятлар).\nМақолалар Шайх Муҳаммад Содиқ Муҳаммад Юсуф Тазкия дарслари “Тасаввуф ҳақида тасаввур” китоби\n491 16:33 01.07.2020\n2122 02:00 23.05.2020\n831 23:00 21.05.2020\n1648 02:16 19.05.2020\n964 15:30 18.05.2020\n4145 07:30 12.05.2020


Ўзбекистонда 6 миллиондан ортиқ киши вакцина қабул қилди, режа — 21 миллион нафар - EFFECT.UZ\n. 17:20 | 23.07.2021\nАйни дақиқаларда АОКАда «COVID-19»га қарши вакциналарнинг аҳоли саломатлигига таъсирига бағишланган матбуот анжумани ўтказилмоқда.\nАнжуманда Коронавирусга қарши курашиш штаби аъзоси Нурмат Отабековнинг маълум қилишича, Ўзбекистонда 21 миллион фуқарони эмлаш режалаштирилган.\n«Биз шу кунга қадар 1 миллион 34 минг кишини тўлиқ эмлаб бўлдик. Вакцина қабул қилган инсонларнинг жами сони эса 6 миллион нафардан ошди (бу рақам ичида бир, икки ва уч марта вакцина олганлар бор).\nЎзбекистонда бугунги кунда 4,1 мингта эмлаш пунктлари фаолият кўрсатяпти. Афсуски, биз бир кунда битта пукнтда 19 кишинигина эмлаяпмиз холос. Аслида эса имкониятимиз кунига 70 одамни эмлашга етади», — дея таъкидлади Отабеков.\nTeglar:COVID-19, АОКА, Вакцина, Коронавирус\nПандемия шароитида сайлов қандай ўтказилади? – Ўзбекистонда муҳим сиёсий воқеага старт берилди\nЎзбекистон делегацияси "Олимпия" стадионига кириб келди (видео)


Ислом Каримовнинг сўнгги васияти 16.11.2016 | Рукн: Ўзбекистон, Янгиликлар | Муаллиф: diydor 2016 йил. Наврўз шодиёнаси тайёргарлик жараёни.\n…Шум боладан бошлаймиз…Қани чанқовуз? Тезроқ чиқ…Гулдурос қарсак…1-сектор рақсга, 2-сектор жонли-жонли ўйна…Тўхта!…Оркестр дефельедан кейин чиқади. Кашта чиқ! Энди ўйинга…Бор вужудинг билан ўйна…Мусаффо осмон ва фарзандларинг бахти учун, фаровон ҳаётинг учун ўйна. Чин юракдан куйла. Юртбошингга қараб куйла.\nKeтдик: “Сен нурли чаманим, жон Ўзбекистон!”\nҚиш остонаси ноябрда бевосита ўзимиз гувоҳи бўлган, миллат отаси билан нишонлаган Наврўз шодиёнаси таъассуротларини сизга илиндик. Нима қилайлик, бўзчи мокида борини тўқийдида. Ҳар холда биз учун дийдор энди ширин хотираларда қолди. Мақсадимиз қалбларимиз шукроналик ва ватанимиз олдидаги масъулият ҳисси яна кучайсин.\n“Мен ҳеч нарсадан қўрқмайман. Биз ҳаётимизни шундай рельсга қўйамизки, у йўлнинг ўз манзили бор. Бу манзил озодлик, фаровонлик ва барқарор яшаш”-дея фаровонлигимиз асосчисининг карвони бугун оғишмасдан ўзбек халқини ўша нурли манзиллар сари олиб бораётганини ҳис этсин.\nСизга бир таклифнома илиндик. Қанақа таклифнома дейсизми? У шундай таклифномаки, муқаддимасида ушбу сўзлар битилган. “Наврўзи олам муборак. Сизни 2016 йил 21 март куни соат 11.00да Алишер Навоий мажмуасида ўтадиган Наврўз сайлига таклиф этамиз”.\nБу нима дегани? Бу улуғ инсон, тинчлигимиз ва фаровонлигимиз кафили, миллат отаси Ислом Абдуғаниевич Каримовдек тарихий шахснинг сўнгги тилаклари ва шодиёнасига гувоҳ бўласан дегани!\nБу нима дегани? Бу бир ҳафталик рақс, қарсак чалиш, 1-сектор ўтир, 2-сектор ўйинга деган байрам режиссиёрининг тайёргарлиги бир жаҳон-у, 21-март муҳтарам юртбоши билан байрам қилиш бир жаҳон дегани?\nБу нима дегани? Бу 2050 йилда набирамиз “Бобожон, мустақил Ўзбекистоннинг буюк меъморини шахсан кўрганмисиз”-деганда чуқур нафас олганча, кўзингда соғинч ёшлари милтиллайди дегани!\nБу нима дегани? Ерга тушган маъруза матнини оҳиста ердан олиб стул устига қўйишини кўриб: «Мен Ислом Каримов билан охирги марта 2004 йилнинг августида кўришгандим, ўшанда Япониянинг Ўзбекистондаги элчиси лавозимини тарк этиб, ватанимга йўл олаётгандим. Шу муносабат билан президент қароргоҳида расмий тадбир ўтаётганди, мен Япония ташқи ишлар вазири Иорико Кавагути хонимга музокараларда ҳамроҳлик қилгандим. Ўшанда бир воқеа ёдимда қолган: Япония делегацияси учрашувни якунлаб, Ўзбекистон раҳбари билан хайрлашаётганда бехосдан қўлимдаги қоғоз тушиб кетди. Бундан хижолат бўлиб, энди қоғозни кўтармоқчи бўлганимда Ғарбда «шафқатсиз мустабид» деб аталувчи президент Каримовнинг ўзи энгашиб қоғозни олди-да, жимгина менга узатди. Наҳотки, диктатор элчи олдида ана шундай қилса?! Мен унинг олижаноблигини ҳис қилгандим ва ҳеч қачон у ҳақида ёмон гапирмасликка онт ичдим», — деган собиқ япон элчиси Акио Каватонинг ҳақиқатини бугун англайсан дегани.\nБу нима дегани? Халқини севганидан бирма-бир майдон узра кўришганча фавқулодда яна орқага қайтиб халқига томон талпингани, миллатини севиши, ардоқлашини баралла айтгани, икки қўлини тепага кўтарганча она юртига тинчлик ва омонлик тилаётган сўнгги тарихий лавҳаларни кўрганингда “Эй Аллоҳ, тушимми ё ўнгимми. Телевизор кўрмаяпманми ишқилиб”-деган хаёл тафаккурингда чарх уради дегани!\nБу нима дегани? фарзандларимиз келажаги учун абадият иморатини тиклашга ўзидан кечган, бугун ёнимиздан ўтиб кетган мангуликни кўриб қол дегани!\nФавқулодда майдонда жимлик. Инсон онги идрок этишга ожиз жимжитлик. Кўзларида севинч ёшлари-ю, ҳаяжондан титраётган вужудлар. Чанқаётган йўловчидек ютунаётган томоқлар. Ўз-ўзидан чалкашиб кетадиган фикрлар. Майдонга киришимиз билан такрорладик: “Илтимос, мени бир чимчилаб қўйинг. Тушиммасми бу ишқилиб?. Наҳотки мен юрт отасини кўраман. Телевизордан эмас, шу майдонда кўраман. Она юртига садоқати ва меҳри рамзи сифатида халқи билан рақсга тушаётган, меҳнаткаш ўзбек халқига таъзим қилаётган юртбошини кўраман”\nХалқ ушбу сўздан сергакланди: “Табрик учун сўз Ўзбекистон Республикаси Президенти Ислом Абдуғаниевич Каримовга берилади.”\nЎша куни ҳатто ўн беш йилдан бери Наврўз тантанасида иштирок этиб, ўзларича “кўпни кўрган” томошабинлар ҳам ҳаяжонини яширолмай сайлда олган сумалаги ҳам томоғида тиқилиб қолди. Шунчаки ушбу сўзларни айта олди холос. “Худо ҳаққи, бирор йил Наврўз байрами бунақанги файзли ва кўтаринки ўтмаган. Юртбоши бирор марта бугунчалик халқига ўз меҳрини баралла айтмаган. Бунчалик халқига кўп таъзим қилмаган. Бунчалик кўп халқи билан рақс тушмаган. Байрам протоколга зид равишда майдонни айлангач яна орқасига қараб, яна халқи томон талпинмаган”.\nИчимдан бир нима узилгандек бўлди. Кўзимда ёш, аммо жилмаяман. Бу зот халқига қанчалик суяниб қолганлиги-ю, ўзим ҳам бу инсонга боғланиб қолганимни ҳис эта бошлайман”.\nНадоматки, бу ғанимат бир лаҳза экан. Чопаётган кийик соясида бир фурсат таскин топишдек вақт экан. Миллат отасининг ўша сиз-у биз соғинган жарангдор овозлари аслида байрам шодиёнасида она халқига сўнгги васиятлари экан.\nБу васиятдан нега Куба Ўзбекистон дардига шерик бўлгани, ўзи Хитойда аммо президентнинг шахсий топшириғи бўйича Россия бош вазирининг улуғ юртбошимиз жанозасига келиб давлат бошқаруви ўта қалтис таваккалга йўл қўйганини идрок этамиз. Нега қалтис бўлмасин, ахир президент хориж сафарига кетганда мамлакатнинг хавфсизлигига масъул Бош вазир бўладику? Ўша куни мамлакатда на президент бор, на Бош вазир бор? Қардош қўшни давлатларда у зотнинг номига қўйилаётган кўча-хиёбонларнинг асл моҳияти-ю, дунё сиёсати у инсоннинг чўрткесар аммо дангал гапларининг нега соғинаётганини ҳис этгандек бўламиз.\nМана ўша васият…\n…Шу борада бир фараз қилайлик: Агарки, бугунги кунда халқаро майдонда тобора авжига чиқаётган кескинлашув, можаро ва қарама-қаршиликларни, ҳали-бери давом этаётган қон тўкилишининг олдини олиш, пайдо бўлаётган муаммоларни фақатгина тинчлик ва сиёсий музокаралар йўли билан ҳал қилишга қайтсак, халқимиз ибораси билан айтганда, олам гулистон бўларди.\nИшончим комил, агарки шу кунларда кўпни кўрган, қанча-қанча синовларни бошидан кечирган, яхшилик ва эзгуликни доимо юрагининг тўрида сақлаб келаётган, меҳр-оқибатли халқимиздан, шарқона янги йил кириб келиши арафасида туриб, янги йилда сизнинг энг эзгу ниятларингиз нималардан иборат, деб сўраса, халқимиз, ҳеч иккиланмасдан “Бизга тинчлик ва омонлик керак”-деб жавоб бериши муқаррар.\nХулоса барчамизга омонат.\nЖонибек Шуҳратов diydoraziz.uz учун махсус\nМавзуга алоқадор бошқа янгиликларРИО-2016: Якуний рейтинг7 кун ичида Ўзбекистон аҳлини ҳайратга солган 7 хабарРабиул аввал ойидамиз: Пайғамбаримиз Муҳаммад (с.а.в.) қачон туғилганлар?Қурилажак намунали уйларнинг нархи ниманинг ҳисобига арзонлаштирилади?Журналистнинг банк ва солиқ қўмитасидаги саргузаштлари ёхуд бу ташкилотлар ўзи халққа хизмат қиладими?Рио-2016: Қурбон ҳайитига 2 та олтин медаль совға бўлдиАҚШ долларининг сўмга нисбатан қиймати яна ошди\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:одиннадцать + 4 = Энг кўп ўқилганлар


LG уйингизда саломатликни муҳофаза қилиш ва ҳаво ҳароратини меъёрида ушлашни билади\n11:22 / 07.10.2016\nАгар хонадонингиз ёки идорангизда кондиционер ўрнатилмаган ёхуд эскисини алмаштириш вақти келган бўлса, LG томонидан ишлаб чиқилган Inverter MegaHit ёки Art Cool Gallery хўжалик совутгичларини харид қилишни ўйлаб кўриш вақти келибди. Чунки, улар нафақат ҳавони совута олади, балки салқин куз кунларида хона ҳароратини илиқлаштиради. Шу билан бирга, уларни айни мавсумда харид қилиш баҳор ёки ёз ойларида сотиб олишдан арзонроқ тушади.\nШубҳасизки, Inverter MegaHit ва ArtCool Gallery моделидаги совутгичлар хонангизда оддий иситгичларга қараганда анча ёқимли илиқ иқлимни ҳосил қилади. Бундан ташқари, Inverter MegaHit ва ArtCool Gallery ҳаво оқимини хонада бир хил тақсимлаш баробарида электр энергиясини бошқа турдош воситаларга қараганда бир неча марта кам истеъмол қилади. LG совутгичларининг компрессори, бевосита уланиш технологияси сабабли электр қувватини 60 фоизгача тежай олади. Бу ҳали ҳаммаси эмас, LG компанияси Inverter V компрессорига 10 йил кафолат ҳам беради.\nInverter MegaHit ва ArtCool Gallery совутгичлари хонада сиз учун қулай ва зарур ҳароратни сақлаб туриш билан бирга, хонадаги ҳавони тозалаб, ионлаштиради. Ёқимсиз ҳидларни йўқотади. Буларнинг бари, агар сиз яқинларингиз саломатлиги ҳақида қайғурсангиз, бугунги кунда шаҳримиз аҳолиси учун долзарб масалалардан бири эканини яхши тушунасиз.\nМазкур совутгичлар кўп босқичли тозалаш тизими билан жиҳозланган. Унинг фильтрлаш, ҳидларни йўқотиш ва ўзини тозалаш хусусиятларига эга бўлгани ҳам фойдаланувчи учун анча қулайлик яратади. Совутгич мустақил равишда тўпланиб қолган конденсатдан қутилади. Янги авлод MegaHit совутгичида PLASMASTER IONIZER PLUS ҳавони ионлаштирувчи қурилма ўрнатилган. У хона ҳавосини кислородга бойинтиради ва оптимал микроиқлимни яратишга ёрдам беради. Иссиқалмаштиргични автоматик тозалаш функцияси совутгич ишлаб бўлгач, унинг устки қисмини қуритиш имконини беради. Мазкур функцияси йўқ оддий совутгичларда, улар ўчирилгач, иссиқалмаштиргичда намлик сақланиб қолади ва бу бактериялар ҳамда ёқимсиз ҳидларнинг пайдо бўлишига сабаб бўлади. 3М фильтри ўз навбатида, хонадаги микроблар, аллергенлар ва бошқа зарарли моддаларни йўқотади. Ҳаво нафақат ҳузурбахш, балки максимал даражада тозалангани боис, ёш болали ва аллергик кишилар бор оилалар учун айни муддаодир.\nАксарият харидорлар совутгични танлашда унинг шовқин чиқариш даражасига ҳам эътибор қаратишади. Бу борада ҳам сиз LG компанияси маҳсулотини танлаб адашмайсиз. LG совутгичлари ҳаловатингизни бузмаслигига кафолат берамиз. Совутгичлар компрессори айланишнинг даврий тезлик ўзгарувчанлиги билан шовқинни 19 Дбгача пасайтиради. LG совутгичларининг деярли овозсиз ишлаши, уларни меҳмонхона ва ҳатто ётоқхонага ҳам ўрнатишга имкон беради.\nInverter MegaHit ва ArtCool Gallery совутгичларининг асосий техник хусусиятлари ўхшаш бўлса-да, ташқи кўриниши ва дизайни борасида бундай деб бўлмайди. Агар классик шаклдаги LG Inverter MegaHit кўпчиликнинг дидига мос келиб, ҳар қандай хонага ўрнатиш мумкин бўлса, янги ва дизайнида инқилоб ясаган ArtCool Gallery Inverter сиз учун ҳақиқий кашфиёт бўлади. Бу моделнинг ўзига хос оригинал ечими шундан иборатки, унинг олд панелидаги тасвирларни ўзгартириш имкониятидир. Уни сиз хоҳишингизга кўра ўзгартира оласиз. Бунда, портретингиз, оилавий фотосурат ёки шунчаки севимли картинани жойлаштирсангиз бўлади. ArtCool Gallery Inverter – билан сиз фақат совутгич харид қилмайсиз. У ҳақиқий санъат асаридир.\nLG ҳарорат совутгич


Ўзбекистон украин шакарини сотиб олиш бўйича етакчилик қилмоқда - Фарғона.Ру ахборот агентлиги\nЎзбекистон украин шакарини сотиб олиш бўйича етакчилик қилмоқда\n11.05.2018 10:45 msk\nUkrsugar.com сайти фотоси\nАпрель ойида Ўзбекистон хорижга сотилаётган украин шакарининг 55 фоизини харид қилган. Бу ҳақда «Укрцукор» - Украина шакар ишлаб чиқариш миллий ассоциацияси хабар беради.\nШу йилнинг апрель ойида мазкур мамлакатда хорижга 41,8 минг тонна шакар экспорт қилинган, улардан 23 минг тоннасини Ўзбекистон импорт қилган. Бу билан Ўзбекистон украин шакарини харид қилиш бўйича Буюк Британия, Озарбайжон ва бошқа мамлакатлардан илгарилаб кетган.\nЎзбекистон Давлат статистика қўмитасининг маълумотларига кўра, ўтган ой мамлакатда шакар нархи 3,6 фоизга камайган. “Фарғона” манбаси ушбу маҳсулот нархи тушганини аниқлади: ҳозирда дўконларда бир килограмм шакар 4800-4900 сўм ($0,6) туради. Аввали унинг нархи , 5200 ($0,65) сўм эди. Одатга кўра, шакар нархи консервация даврида ошиб кетади, ҳали бунга вақт бор.\nМанбамиз маълумотига кўра, ўтган йили фаолиятини тўхтатган «Хоразм шакар» заводи ҳанузгача ишламаяпти. Ўшанда «Ангрен шакар» заводи ҳам ишдан тўхтаганди. Шу муносабат билан шакар нархи кескин ортиб кетганди — бир килограмм шакарнинг нархи 4500-5000 ($0,6) сўмдан 6500-7500 сўмгача ($0,8-0,9) кўтарилган.\nШундай қилиб, бугунги кунда Ўзбекистон бозоридаги шакар асосан импорт қилинаётган маҳсулотдир. Украинадан ташқари, мамлакатга Россия ҳам шакар экспорт қилади: 2017 йили россияликлар 109 минг тонна шакар етказиб берганлар.\nЎзбекистоннинг шакарга бўлган йиллик эҳтиёжи 700 минг тоннани ташкил этади. Жорий йилнинг апрель ойида Жиззах вилоятида қурилажак янги шакар заводи ички эҳтиёжни қоплаши мумкинлиги ҳақида хабар берилганди.


Солиқ кодексининг Махсус қисми муҳокамага қўйилди / Ўзбекистон янгиликлари, энг сўнгги хабарлар\nИҚТИСОДИЁТ 0 Шархлар 1103 кўрилди\nМолия вазирлиги янги таҳрирдаги Солиқ кодекси Махсус қисмининг дастлабки вариантини эълон қилинди. Умумий қисм устидаги иш якунига етказилмоқда, у 2018 йил 1 декабргача тақдим этилади, деб ёзади "Норма".\n– барча тадбиркорлик субъектлари учун юридик шахсларнинг мол-мулк солиғи, ер солиғи ва сув ресурсларидан фойдаланганлик учун солиқни жорий этиш;\n– йиллик айланмаси (ялпи тушуми) 1 млрд сўмгача бўлган солиқ тўловчилар учун солиқни 4% миқдордаги базавий ставкадан келиб чиқиб ҳисоблаш ва тўлаш тартибини ҳамда ихтиёрий равишда қўшилган қиймат солиғини тўлаш имкониятини белгилаш;\n– жисмоний шахслардан олинадиган даромад солиғининг ягона ставкасини жорий этиш ва фуқароларнинг бюджетдан ташқари Пенсия жамғармасига ушлаб қолинадиган суғурта бадалларини бекор қилиш;\n– давлат мақсадли жамғармаларига юридик шахсларнинг айланмасидан (ялпи тушумидан) ундириладиган мажбурий ажратмаларни бекор қилиш ва б.\n– назорат қилувчи хорижий компаниялар ва ўзаро алоқадор шахсларни белгилаш;\n– «нозик капиталлаштириш» қоидалари;\n– қимматли қоғозлар билан боғлиқ операцияларга солиқ солиш хусусиятлари.\nҚўқонда илк электромобиль 2023 йилда ишлаб чиқарилади\nЖахон банкининг GIF жамғармаси Тошкент-Андижон пуллик йўлини қуриш бўйича лойиҳага грант ажратди\nЎзбекистонда 40 млн долларлик хорижий инвестиция иштирокида янги лойиҳа ишга тушди\nТошкентда илк санитария-гигиена шаҳобчалари фойдаланишга топширилди (+фото)


Ўзбекистон терма жамоаси февраль ойидаги Туркия йиғинини бекор қилди\n09:21 / 04.12.2015\nЎзбекистон терма жамоаси февраль ойида Туркияда ўтказишни режалаштирган йиғинни хавфсизлик туфайли бекор қилган. Бу ҳақда Moldfootball.com хабарига асосланиб, std.uz хабар тарқатган.\nЎзбекистон футбол федерацияси матбуот хизмати эса ҳозирча бу ҳақда маълум қилмаган.\nЎзбекистон терма жамоаси Анталиядаги йиғин давомида Молдова билан ўртоқлик учрашуви ўтказишни режалаштирганди. Эндиликда бу ўртоқлик ўйини Туркияда эмас, БААда ўтказилиши мумкин.\n«Ўзбекистон футбол федерацияси факс йўллаб, хавфсизлик туфайли Туркиядаги йиғинини бекор қилганини маълум қилди ҳамда ўртоқлик ўйинини 9 февраль куни Дубайда ўтказишни таклиф қилди. Молдова футбол федерацияси ҳозирда БААда ўйнаш учун иккинчи рақиб қидирмоқда. Агар топилса, терма жамоа Дубайда йиғин ташкил қилади», – дея хабар қилган Молдова футбол федерацияси вице-президенти Ион Тестимицану.\nБироз олдинроқ эса, терма жамоалар маркази директори Асқар Толибжонов Молдова билан ўртоқлик учрашуви ҳақидаги хабар асоссиз эканлигини айтганди.


Тожикистонда “Путин”нинг бир метри учун уч доллардан беш долларгача ҳақ тўлайдилар - Фарғона.Ру ахборот агентлиги\n13:49 msk, 24 Сентябрь 2020\nГалим Фасхутдинов (Душанбе)\nСиёсатчилар, артистлар ёки фильмларнинг машҳурлик даражасини аниқлаш учун доим ҳам ижтимоий сўров ўтказиш шарт эмас. Тожикистонда буни билиш учун буюм бозорини айланиш кифоя ва манзара аён бўлади-қўяди.\n“Корвон” бозори Тожикистон пойтахти Душанбедаги энг йирик савдо марказидир. У шаҳарнинг ғарбий чеккасида жойлашган ва баланд девор билан ўралган катта майдондан иборат. Ўзини таништиришдан бош тортган маҳаллий тадбиркор бу ерда қурилиш совет даврида бошланганини маълум қилди. Ўшанда СССР Давлат план комитети Марказий Осиёнинг бу мамлакатида учоқ йиғишни уюштирмоқчи бўлган, бунинг учун, Москва талабига кўра, тожикистонлик расмийлар жой ажратганлар. Фақат не фалокатки, мутахассислар ишга буюк мамлакат парчаланиб кетишидан аввал киришганлар – улар фақат пойдевор қуриш ҳамда бўлажак корхонанинг бир қисмини кўтаришга улгурганлар, холос. Аммо иттифоқдош давлат парчаланаёзиши билан улкан лойиҳаларни унутиб юбордилар. Кремлдан субсидиялар келмай қўйган ва Тожикистон ҳаво кемалари ишлаб чиқарадиган мамлакатга айланолмай қолган.\nОхирига етказилмаган қурилиш у ерда шаҳарнинг асосий савдо нуқтаси пайдо бўлмагунича узоқ вақтгача ташландиқ ҳолда ётган. Бунинг учун барча шароитлар бор эди: чор-атроф ўралган ва ёпиқ бинолар бор эди. Бугунги кунда бу ерда Тожикистондаги энг йирик улгуржи бозор жойлашган.\n“Корвон”га кираверишда газламалар сотилади. Саймўмин Тиллоев бу ерда тўрт йилдан бери ишлайди. Газламалар ҳақида у кўп нарсани билади (агар ҳамма нарсани билмаса), баъзан хотинига кўйлак тиктириш учун қайси материални танласа яхшироқ бўлишини ҳам у айтади. Ишбилармон одам сифатида у арзон мол учун маблағ сарфлашни бекорчи иш деб ҳисоблагани ҳолда, қимматбаҳо материалларни сотиб олишни таклиф қилади. Саймўминга кўра, Россия товарларини олиш керак. “Москваникими – демак сифатли”, - дейди сотувчи ишонч билан.\nДушанбеда бир неча йилдирки, “Путин” деб номланган газлама урфда. Маҳаллий нозанинлар ичида у ўта машҳур. Уларни газлама нархининг нисбатан юқорилиги ҳам тўхтатиб қололмаяпти: унинг бир метри учун қизларнинг уч доллардан беш долларгача ҳақ тўлашларига тўғри келаяпти. Тижоратчи Холмурод Шарифовга кўра, сарф этилган харажатлар ўзини оқлайди. Шаҳарнинг асосий авиакассаси яқинида жойлашган дўконлардан бирининг директори фикрича, “президент” газламасининг яхши жиҳатлари бисёр. Ўзининг ярқироқлигига қарамай, у ювилганда ўнги ўчмайди ва қуёш тиғи таъсирида рангини йўқотмайди. Кейинги омил Марказий Осиёнинг иссиқ иқлими шароитида жуда муҳимдир. Ахир қуёшнинг аёвсиз тиғи остида, одатда, кийим-кечакнинг тез ранги ўчади ва фақат битта мавсумга яроқли бўлиб қолади. “Путин”дан тикилган кийимлар эса бунга чидамли, дея таъкидлайди тадбиркор. Лекин у нима учун “Путин” бренди остида сарғиш рангли мато танланганини изоҳлаб беролмади ва фақат бунақа рангдаги газлама қуёш нурларини ютиб юбориши ҳамда узоқ вақт бузилмай туришини айтиш билан чекланди. Бунинг устига, у пахта ва полиэстердан мавзун тўқилгани учун яхши дазмолланади.\nҚайд этиш жоизки, Тожикистонда Россия президенти Владимир Путинга муносабат ўзгача. ВВПни тожикистонликлар жуда яхши кўрадилар, боз устига, у Тожикистон давлати барпо бўлганидан бери у ерга илк маротаба келган Россиялик йирик лидерларнинг биринчисидир.\nРеспубликада одамларнинг Путинга нисбатан қандай муносабатда эканларини баҳолаш учун яна бир мисол келтирамиз. Бугунги кунда Душанбе дўконларида Россия президенти тасвири туширилган гиламларни топиш мумкин. Бунақа матоҳнинг нархи юз долларгача боради. Сотувчиларнинг фикрича, гиламларни МДҲда машҳур бўлган мамлакат шимолидаги Қайроққум гилам комбинати ишлаб чиқаради. Энг яхши гиламлардан бирини корхона раҳбарлари ўз қаҳрамонларига унинг эллик йиллик юбилейи муносабати билан совға қилганлар. Тожикистон енгил саноатини назорат қилувчи муассасада Россия лидери совғадан мамнун бўлди, деб ҳисоблайдилар. Оддий одамларга келсак, гиламфурушлар Владимир Путиннинг ипдан тўқилган икки метрли портретига талаб катталигини таъкидлайдилар. Уни Тожикистонда фаолият олиб бораётган Россия тижорат ширкатлари ва ҳатто олийгоҳлар сотиб оладилар. Дейлик, Душанбедаги Россия-Тожикистон Славян университети (РТСУ) ректори кабинетининг деворини айнан шундай гилам безаб турибди.\nАснода, Тожикистонда фақат россиялик сиёсатчиларгина эмас, кинематограф ҳам қадрланади. Масалан, “Бригада” фильми намойиш қилинганидан кейин республикада ҳақиқий “бригадомания” бошланди. Фильмга муҳаббат барча чек-чегаралардан ошиб тушди. Бунинг учун Душанбенинг ўзидаёқ шу номдаги ресторан, дискоклуб ва Интернет-кафе очилганини қайд этиб ўтиш кифоя. Лекин бу ерга жиноятчи гуруҳларнинг лидерлари эмас, оддий одамлар келади, чунки хизмат ҳақи анча арзон. Йигирма-ўттиз сомонийга (олти-етти доллар) бу ерда биринчи ва иккинчи овқат еб-ичиб кетиш мумкин. Бозорларда эса “Бригада” газламаси пайдо бўлди. Гарчи у сифат ва баҳода “Путин”га тенг келолмаса-да, савдо нуқталари раҳбарларининг таъкидлашларича, унга талаб катта. “Бригада” пештахталарда “Бин Лодин” билан ёнма-ён туради. “Сарғиш ҳошияли қора мато “1-рақамли террорчи”га жуда ўхшайди”, - дейди сотувчи Моҳия Ҳошимова.\nТожикистонга газламалар қўшни давлатлардан – Хитой, Бирлашган Араб Амирликлари, Туркия ва Қирғизистондан келади. У ерларда матоларнинг номи йўқ. Тожикистон пойтахтидаги дўконлардан бирининг эгаси Холмурод Шарифов газламаларга қандай ном қўйилиши ҳақида гапириб берди. Тижоратчига кўра, тадбиркорлар ўз молига Тожикистонга келишда бренд ўйлаб топадилар. Асосийси, номнинг урфдаги, жарангдор ва яхши эсда қоладиган бўлишидир. Бунга асос ўлароқ улгуржи савдо қилувчилар телеэкранлардан олинган, оммага таниш бўлган сўзларни танлайдилар. Газламалар учун номлар асосан энг машҳур фильмлар, сериаллар ва уларнинг қаҳрамонларидан олинади, шунингдек, сиёсатчилар, спортчилар ва артистларнинг исмларидан ҳам фойдаланилади.


Ироқ, Ливан ва Эрондаги халқ ҳаракатлари | Najot.org\n19.12.2019 Нажот 0 коментариев Ироқ,Ливан,намойишлар,Эрон\nСавол: 2019 йил 5 ноябрдаги нашрамизда айтилганидек, Ироқ, Ливан ва Эрондаги халқ ҳаракатларининг ўз-ўзидан табиий бошланганини биламиз. Ҳозир ҳам шундай турибдими? Бу уч давлатда Америка асосий нуфуз эгаси экан, у ерда Европанинг ҳам бирор роли борми? Бу уч давлатдаги вазият қандай бўлса, ўшандай қоладими ёки Америка у ёки бу малайларини нормал тарзда ёхуд армия орқали алмаштирмоқчими, масалан, Судан ва Мисрда қилгани каби? Аллоҳ ажрингизни берсин.\nЖавоб: Ушбу саволлар жавоби ойдин бўлиши учун қуйидагиларни баён қиламиз:\nБиринчи: Норозилик намойишлари ва унинг сабаблари:\nТўғри, учала давлатдаги норозилик намойишлари ўз-ўзидан табиий бошланди ва бунинг сабабларини қуйидагича айтиб ўтамиз:\n1 – Ироқ норозиликлари:\nИроқдаги халқ норозилик намойишлари 2019 йил октябр ойининг бошроғида бошланиб, Бағдоддаги кўприк ва бошқа асосий йўлларни беркитиш даражасига етиб борди. Бу намойишлар юртдаги иқтисодий аҳволнинг ёмонлашгани ҳамда ҳукумат органларида маъмурий ва молиявий коррупция кенг илдиз отиб, ишсизликнинг кенг ёйилгани сабабли келиб чиқди. Одамларнинг сабр косаси тўлиб, турмушлари оғирлашиши ортидан ўз-ўзидан табиий бошланди. Чунки 16 йиллик режим шунча вақтдан бери на электр муаммосини ҳал этди, на ёшлар ва битирувчиларни иш билан таъминлади ва на одамларнинг бирор эҳтиёжини қондирди. Ваҳоланки, юрт йирик нефт бойлигига эга. Сўнг норозилик намойишлари аланга олди… Унда 350 нафар инсон қурбон бўлди, минглаби жароҳат олди ва қамоққа ташланди. Ҳукуматнинг ҳамкори ва Эроннинг дўсти бўлган партияларга қарашли офислар ёқиб юборилди. Кейин 2019 йил 4 ноябрда намойишчилар Карбалодаги Эрон консуллиги яқинида ўт ёқиб, тошлар отиб консулнинг шаҳардан чиқиб кетишини талаб қилишди. 2019 йил 29 ноябрда Нажафдаги Эрон консуллигини ёқишди… Бу норозиликлар Ироқ ҳукумати учун қаттиқ бош оғриғи бўлди ва нима қилишини билмай қолди… Айниқса, Бағдод, Носирия, Карбало, Нажаф каби жануб шаҳарларида шундай бўлди. Бу ҳудудлар режим ўзини салмоқли даражада халқ базасига эгаман деб ҳисоблайдиган ҳудудлардир. Намойишларнинг шиддатлиги тус олганлиги сабабли Абдулмаҳдий ҳокимиятга ортиқча чирмашолмай қолди ва 2019 йил 30 ноябр куни истеъфо берди, парламент уни 2019 йил 1 декабрда тасдиқлади.\n2 – Ливан норозиликлари:\nЛивандаги иқтисодий вазият тўлиқ ёки деярли қулаш арафасида турибди! «Ливаннинг давлат қарзи 2019 йил бошида 85.32 миллиард долларни ташкил қилди». (Арабий Жадид, 2019 йил 15 март). Бу – улкан қарз бўлиб, унинг тўлаш керак бўлган фоизи Ливан давлати даромадининг қарийб ярмини еб юборади: «Давлат қарзи ялпи ички маҳсулотга нисбатан 152 фоизни ташкил қилади ва қарздан келиб чиққан фоиз давлат даромадининг қарийб ярмини еб юборади». (Би-Би-Си, 2019 йил 28 октябр). Бу капитализм жиноятларидир. У (Ливанда юқори даражадаги ишсизликни келтириб чиқарди. Натижада, 35 ёшгача бўлган ишсизлар 37 фоизни ташкил қиладиган бўлди». (Би-Би-Си, 2019 йил 26 ноябр). Сиёсий синфнинг халққа келтирган бундай иқтисодий вайронагарчилиги манзарасида, «WhatsApp» мессенжеридан фойдаланишига солиқ жорий қилиниши 2019 йил 17 октябрда Ливан кўчаларида намойишлар аланга олишига олиб келди… Юрт жанубидаги депутатларга тегишли офисларга ўт қўйилди… Байрут, Набатия ва Сур шаҳарлари олов исканжасида қолди… Натижада, оммавий намойишлар бошланди. Сўнг кўп ўтмай, норозиликларда нафақат ҳукумат истеъфоси, балки сиёсий элитанинг ёппасига ўзгартирилиши талаб қилина бошлади. Давлат хавфсизлик хизмати «маслаҳати» асосида, Эрон Ҳизби (ҳизбуллоҳ) тарафдорлари 2019 йил 24-25 октябр кунлари барча норозилик майдонларига суқилиб кириб, намойишчиларни қўрқитишга уринди… сўнг Эрон Ҳизби ва Амал ҳаракати тарафдорлари яна Байрутга қайтишди!\n3 – Эрон норозиликлари:\nЭрон режимининг аҳволи ҳам ўзининг атрофидаги – Ироқ, Ливан ва илгарироқ Сурия – режимлари аҳволидан яхши эмас. Чунки Эрон режими бошқарув назариясига эга эмас. Бу эса, Инқилоб Қўриқчилари Эрон иқтисодиётининг йирик тармоқларини назорат остига олишига олиб келди. Шунингдек, бу режим юрт четларидаги форсий бўлмаган минтақаларга эътиборсиз қаради ва бу давлат чеккаларида қатор танг аҳволдаги шаҳарларнинг пайдо бўлишига, давлат маркази ва чегаларидаги иқтисодий вазиятнинг портлаш арафасига келиб қолишига сабаб бўлди. Ўзининг ядровий дастури ва ракеталари билан мақтанувчи бир режимнинг халқи бензин танқислиги учун норозилик намойиши кўтариши, жуда хижолатли ҳол! Бензин танқислиги эса, нефтни қайта ишлаш заводларининг озлиги билан боғлиқ. Ваҳоланки, бу ўз халқининг ишларига ғамхўрлик кўрсатадиган давлатлар учун қийин саноат эмас. Кейин, 2017 йилдан бери Эронда бензин истеъмоли қарийб 40 фоизга ошди ҳамда Хормозган вилоятидаги нефтни қайта ишлаш заводи ишламай қолди. Бироқ шунга қарамай, нархлардаги тафовут туфайли бензиннинг аксар қисми жиноятчи тўдалар томонидан контрабанда йўли орқали хорижга олиб чиқиб кетиладиган бўлди. Ваҳоланки, давлат бу жиноятни билиб олиши қийин эмас. Бу эса, давлатнинг ўзидаги энг муҳим ресурслардан бири бўлган нефтни идора қила олмаётганига яна бир далилдир! Бундан ташқари, давлат бензин нархини 300 %га оширди ва бунинг оқибатида 2019 йил 15 ноябрда Теҳрон билан Эроннинг бошқа ўнлаб шаҳарларида норозилик намойишлари бошланди. Банклар ёқиб юборилиши, давлат мулкларига, хавфсизлик ва давлат идораларига ҳужум қилиниши манзарасида намойишлар кучайиб кетди. Ҳукумат намойишчилар бир-бирлари билан алоқа қилмаслиги учун Интернетни узиб қўйди. Дарҳақиқат, режим айни норозилик ҳаракатларига нисбатан юқори даражада зўравонлик қўллашга, темир ва олов билан бостиришга ўтди: «Айни дамда Эрон хавфсизлик хизмати намойишчилар билан репрессив муносабатда бўлмоқда. 23 ноябрда Эрон мухолафати қуйидагиларни таъкидлади: намойишларда ўлганлар сони 300дан ошди, улардан 99 нафарининг номлари ҳужжатлаштирилди, жароҳатланганлар 4000дан ошди, ҳибсга олинганлар 10 минг шахсни ташкил қилди… Инқилоб Қўриқчилари жасадларни касалхоналардан номаълум томонга олиб кетишди». (Индепендент Арабийя, 2019 йил 24 ноябр).\nИккинчи: Учала давлатдаги норозиликлар ҳамон Европа аралашувисиз табиийлигида давом этяптими?\nЕвропа бу норозиликлардан фойдаланишга уринди… Бироқ унинг таъсири Американинг учала давлатдаги нуфузини ёриб киришга кучсизлик қилди. Буни қуйидагича баён қиламиз:\n1 – Европанинг Ироқдаги уринишлари:\nҲозиргина айтганимиздек, Ироқдаги норозиликлар жанубий ҳудудларда кучайиб, асосан, шиалар яшайдиган ерларда кўпроқ давом этмоқда. Европанинг, айниқса, Британиянинг бу норозилик намойишларидан фойдаланишга уриниши эҳтимолдан холи эмас эди. Гарчи намойишларда Британия аралашувининг борлиги тўғрисида бирор ишонарли далил йўқ эса-да, бироқ Эрон бу масалани эътибордан қочирмади, ҳатто уни ўзи учун хавф, деб ҳисоблади. Шунинг учун Теҳрон жомеси имом-хатиби Муҳаммадали Муваҳҳидий Кармо жума хутбаси чоғи ироқлик намойишчиларни «инглизлар шиаси», деб атади… У «айрим адашган жамоаларни биз инглиз шиалари, деб атаяпмиз, улар ироқлик халқ орасига суқилиб қириб олишди», дея қўшимча қилди. («Iran International» телеканали, 2019 йил 1 ноябр). Имомнинг бу гапидан кўриниб турибдики, Эрон расмийлари Британиянинг намойишлардан фойдаланишидан чўчишяпти. Бундан ташқари, Эрон намойишчиларни инглизларга малайлик қилишаётганликда айблашга уринди. Британиянинг намойишларни қўллаб-қувватлаётгани, яққол кўринди: «Британия элчихонаси ўзининг Твиттердаги расмий саҳифасида – бу тинчлик намойишлари Ироқ халқи ҳуқуқларидан биридир»…, «намойишчиларга зўравонлик қилиш, қабул қилиб бўлмас ишдир», «жароҳатланганларга ва қурбон бўлганлар оилаларига дуо қилиб қоламиз», каби сўзларни ёзди». (Россия Спутниги, 2019 йил 5 ноябр). Британиянинг давлат вазири Эндрю Мюрисоннинг «Айн» веб-сайтида 2019 йил 27 октябрда нашр қилинган сўзлари ҳам айнан шу йўсинда.\n2 – Европанинг Ливандаги уринишлари:\nМаълумки, АҚШ ва Европа тобелари Ливанда қутуриб-изғиб юришади. Шунингдек, АҚШнинг Мишел Аун ва Набих Берри каби бевосита тобеларининг ҳамда Ҳизбуллоҳ каби Эрон орқали билвосита тобеларининг моддий жиҳатдан кучли экани маълум. Европа (Британия ва Франция)нинг тобелари эса, Самир Жаъжаа ва Валид Жонпўлат каби, заиф томон ҳисобланади. Саъд Ҳаририйга келсак, у Европадан ҳам заиф. Чунки унинг бир оёғи Европада, иккинчи оёғи америкапараст Саудияда. Бу тобеларнинг бирортаси мустақил қарор қабул қилолмайди. Балки ҳаммаси иккинчи томонга машаққат туғдирувчи ишлар билан банд. Масалан, 2019 йил 19 октябрда Ливандаги тўртта кучли вазирлар, намойишчилар томонидан истеъфога чиқишлари талаб қилиниши ортидан, ҳукуматдан кетишди. 2019 йил 18 октябрда Саъд Ҳаририй инқирозни ҳал этиш учун 72 соат муҳлат эълон қилди. Кейин у 2019 йил 29 октябрда ўзи истеъфо берди ва унинг истеъфоси давлат президенти истагига ҳамда Ливанда хавфсизлик жиҳатидан ҳукмронлик қилувчи Эрон ҳизби истагига зид равишда бўлди.\nСўнг Франция ўзининг ташқи ишлар вазирлигидаги Яқин Шарқ ва Шимолий Африка масалалари бўлими директори Кристоф Фарнони Ливанга юборди: «У Франция президенти Эммануэл Макрон ва Франция ҳукумати номидан мактуб тақдим этди. Мактубда Франциянинг Ливандаги вазиятдан ташвишда эканини ва бу вазиятда Франция Ливанга ёрдам беришга тайёрлигини билдирди». (Арабийя, 2019 йил 13 ноябр). Аммо француз делегацияси ташрифи Ливандаги америкапарастларга мақбул бўлмади. Ватания расмий ахборот агентлигига кўра, Ливан ташқи ишлар вазири Босил «Мен Франция делегациясига Ливан инқирозига ҳеч бир ташқи томоннинг аралашмаслигини ва ундан фойдаланмаслик шартлигини билдирдим», деган.\nБритания ҳам Ливанга Ричард Мурни юборди. Мур Аун билан учрашиб, «Буюк Британия азалдан Ливан учун муҳим ҳамкор ва ёрдамчи бўлиб келган, бунга мисол, ўтган йили Ливан хавфсизлиги, барқарорлиги, гуллаб-яшнаши ва суверенитетини қўллаб-қувватлаш учун 200 миллион доллар сармоя ётқизди», деди. Яна давом этди: «Муҳими, тинч норозилик намойиш ўтказиш ҳуқуқини ҳар доим ҳурмат қилиш лозим. Бирор томоннинг норозилик ҳаракатини зўравонлик ва қўрқитиш орқали бостирилишига йўл қўйиб бўлмайди». (Индепендент арабийя, 2019 йил 25 ноябр).\n3 – Европанинг Эрондаги уринишлари:\nЭрон режими одатдагидек, хорижий тил бириктирув ва таҳдидларга қарши туришини иддао қилар эди: «Бугун Эрон Инқилоб Қўриқчилари қўмондони генерал майор Ҳусайн Саломий АҚШ, Исроил, Британия ва Саудияга – агар улар Эрон билан муносабатларда «қизил чизиқ»дан ўтишадиган бўлса – бевосита таҳдид йўллашини билдирди. Ҳукуматни қўллаб-қувватловчи намойишчиларга Эрон телевидениеси орқали қилган мурожаатида Саломий «Мен АҚШ, Исроил, Саудлар оиласи ва Британияга айтиб қўяй: сизлар бизни майдонларда қандай туришимизни кўргансиз ва бизга жавоб қайтара олмагансиз, бизнинг тарсакимизни ҳамма эшитган», деди. Яна давом этди: «Уларга айтар сўзимиз: қизил чизиғимиздан ўтманг, агар қизил чизиғимиздан ўтсангиз, сизларни қириб ташлаймиз». (RT, 2019 йил 25 ноябр). Эрон режими воқеликни гўё бу режимдан азоб-уқубатлар тортган одамлар намойиш қилмаётгандек, балки намойишлар ортида ташқи кучлар тургандек кўрсатишга уринди! Маълумки, эронликлар норозилиги уларнинг қалблари ва қонларидан келиб чиқаётгани очиқ кўриниб турибди! Бироқ афтидан, Эрон режими хорижий кучлар ҳақидаги эртак билан ўзини тинчлантираётган кўринади ва ҳозиргина айтганимиздек, Теҳрон имом-хатиби намойишчи шиаларни инглиз шиалари, дея айблади!\nЭрондаги бу норозилик намойишлари биринчи марта бўлаётгани йўқ ва охиргиси ҳам эмас, албатта. Кучли эҳтимолга кўра, у ўз-ўзидан табиий келиб чиқди ва хорижий қўлларни кўрсатувчи ҳеч қандай далил йўқ. Эрон намойишлари ҳам Сурия намойишлари кабидир. У Уммат ишларини бошқаришда ёмон сиёсат олиб борувчи тоғут ҳукмдорларга қарши кўтарилган халқнинг намойишидир.\nУчинчи: АҚШнинг бу уч давлатдаги малайларини алмаштиришига келсак, бунинг баёни қуйидагича:\n1 – Бу уч давлатдаги таъсир-нуфуз Американики. Европа (Британия ва Франция) эса, айни нуфузни Америка билан баҳам кўришга муваффақ бўлолмади.\n2 – То Уммат Ислом асосида тўғри қўзғалиб, ҳақиқий ўзгариш ясагунга қадар, бу уч давлат ҳукмдорлари ўз хўжайинлари бўлган Американинг уларни алмаштириш ёки ушлаб туриш сиёсатига бўйсунишда давом этишади.\n3 – Мустамлакачи кофир давлат истайдики, малай ҳукмдор уларнинг манфаатларига ишласин. Қачон ўша ҳукмдор даврида одамлар қўзғалиб, вазият беқарорлашиб қолса, унга маълум вақт беради. Агар унинг шу вақт ичида ҳокимиятдаги ўз ишини тартибга солиш қўлидан келмаса ва хўжайинига хизмат қилолмай қолса, ана шунда хўжайин уни ўзгартиради. Ўзгартиришдаги қуроли эса, демократия дейишаётган нарса бўлади ҳамда янги малайнинг юзи ҳайдалган малайнинг юзичалик қора бўлмайди. Бунинг учун инқироз ўта мураккаб бўлмаслиги керак. Акс ҳолда, ўзгартиришдаги қурол ҳарбий бўлади, худди 2011 йил Мисрда ва 2019 йил Суданда бўлгани каби.\nТўртинчи: Ушбу уч давлатдаги воқеа-ҳодисаларни кўриб чиқиш натижасида биз кутилаётган ўзгаришни қуйидагича баён қиламиз:\n1 – Эрон: Америка Эрондаги режимни ўзгартиришни истамаётгани тўғрисида кечаю кундуз баёнот бермоқда. Яъни, намойишчилар ҳар қанча ўлдирилса ҳам, Америка режимни менга хизмат қилади, деб билмоқда! Масалан, Эрон режими томонидан мусулмонлар қони оқизилаётган бир пайтда, америкалик расмийлар режимни сақлаб қолиш тўғрисида баёнотлар беришди: «Якшанба куни Оқ уй расмийларидан бири унинг давлати Эрон режимининг ўзгаришини истамаётганини маълум қилди». (Арабийя нет, 2019 йил 17 ноябр). Демак, худди ўтган йилги норозиликлар сабабли режимда алмашиш бўлмагани каби, 2019 йил ноябр ойидаги бу норозиликларда ҳам Эрон режимида ҳеч қандай ўзгариш кутилмайди.\n2 – Ливан: Айтиб ўтганимиздек, Ливанда Америка тобелари ва Европа тобелари мавжуд бўлиб, Америка тобелари кучли. Унинг кучлилиги эса, ўртача ечимга мувофиқ, кучсизнинг ён беришини осонлаштиради. Америка билан Европа техно-сиёсий ҳукумат ва технократ ҳукумат борасида айрича фикрда! Нима бўлганда ҳам, кўпроқ эҳтимол шуки, Америка Ливанда бошқарув мезонини ўзгартиради ва пасанги Америка тобелари томонга оғади, Европа тобелари эса, унинг тобеларига шерик бўлишади, аммо жуда оз шаклда… Кейин намойишни тинчитиш учун намойишчилар вакилларини ҳам ҳокимиятга шерик қилинади.\n3 – Ироқ: Америка Ироқни парда ортида туриб, деярли бевосита бошқаряпти. Масалан, унинг Бағдоддаги элчихонасида ўн олти минг нафар мулозимлари бор… Улар барча ироқлик вазирлар ишларини – айниқса, нефт ва хавфсизлик соҳасида – кузатиб туришибди. Америка элчихонаси дунёда энг катта элчихона ҳисобланади. Унинг Ироқда ҳарбий базалари ҳам кўп бўлиб, улардан энг машҳури Анбар вилоятидаги «Айн асад» номли базадир. Ўтган ойнинг сўнгги ҳафтасида Америка Ироққа жуда кўп сафар уюштирди: 2019 йил 23 ноябрда АҚШ вице-президенти Пенс кутилмаганда «Айн асад»га келди. Унинг Ироқ сафаридан бир ҳафта ўтмай, 2019 йил 27 ноябрда АҚШ Бирлашган штаб қўмондонлари раиси Марк Майли Бағдодга сафар қилди. Бу эса, Американинг Ироқни диққат билан кузатиб турганини англатади. Ироқ Америка учун жуда нозик давлат. Айниқса, у ерни босиб олган ва Ироқни тараққиётга олиб чиқишини даъво қилиб, аммо уни беқарорлик ва вайронадан бошқа нарсага олиб боролмаган бир давлат учун Ироқ муҳим давлатдир. Энди эса, инқироз кетидан инқироз келиб чиқяпти. Шунинг учун, агар яқин вақт ичида вазият тинчимайдиган бўлса, Американинг Ироқда ҳарбий йўл билан ўзгариш ясаши ва намойишчиларни унга шерик қилиши кутилмоқда. Масалан, Миср ва Судан каби давлатларда қилгани каби. Дарҳақиқат, Ироқдаги америкаликлар қўли билан тузилган ва энг янги ҳарбий анжомлар билан таъминланган «Терроризмга қарши кураш хизмати»нинг норозиликларни бостириш сиёсатидан узоқ экани кузатилди. Афтидан, Таҳрир майдонидаги намойишчилар ҳам айни кучлар бизни коррупциячидан қутқаради, деб ҳисоблаётган кўринади. Чунки улар «Терроризмга қарши кураш хизмати» қўмондонларидан бири генерал Абдулваҳҳоб Соидий президент томонидан ишдан бўшатилгандан кейин унинг улкан суратини кўтариб чиқишди. Гўё намойишчилар наздида Ироқдаги бу куч ечимни амалга оширишда рол ўйнайдигандек. Бу бир жиҳатдан. Бошқа жиҳатдан, мудом Америка Бағдодда ҳарбий учрашувлар ўтказиб, бунинг учун делегатларини юбораётган экан, бундан ташқари, Бағдодда унинг катта элчихонаси фаолият қилаётган экан, буларнинг барчаси Американинг зарур пайт учун маълум бир режани захирада ушлаб турганини кўрсатади.\nБунга президент Абдулмаҳдийнинг истеъфога чиқарилиб, янги муваққат президентнинг келиши таъсир қилмайди ва у муаммони ҳал қилмайди ҳам, аксинча, бу вақтинчалик нарса. Яъни, яра битиб-тузалиши учун очиқ қолдирилади!\nНима бўлганда ҳам, ушбу уч давлатдаги оммавий ҳаракатларнинг плюс ва минус жиҳатлари бор. Плюс жиҳати, улар ўз-ўзидан табиий келиб чиқди ва ҳамон шундай давом этаётир. Минус жиҳати эса, бу ҳаракатлар Аллоҳ Субҳанаҳу учун холис, Росулуллоҳ ﷺга содиқ ва ҳақиқий рошид Халифаликдан иборат Ислом бошқарувига олиб борувчи йўлни ёритиб-кўрсатиб берадиган бир етакчиликни ҳамон ушлагани йўқ. Агар оммавий ҳаракат холис етакчиликсиз давом этса, сўнг нотўғри йўлга бурилиб кетса, у ҳолда – худди ўзи тўқиган нарсасини пишиқ-пухта бўлганидан сўнг парча-парча қилиб бузиб-чуватиб ташлаган хотинга ўхшаб – унинг бутун саъй-ҳаракати ва берган қурбонлари беҳуда кетади…! Аллоҳнинг Ўзи тўғри йўлга бошловчидир.\n6 робиус-соний 1441ҳ\n4 декабр 2019м\n← Мусулмонларни йиртқичларча қирғин қилаётган Трампнинг Афғонистонга халоскор сифатида кириши ақлданми?!\nРоссия ва Украина газ транзити бўйича келишувга эришди →\nМусулмонларни йиртқичларча қирғин қилаётган Трампнинг Афғонистонга халоскор сифатида кириши ақлданми?!\nبِسْمِ اللهِ الرَّحْمٰنِ الرَّحِيمِ Мусулмонларни йиртқичларча қирғин қилаётган Трампнинг Афғонистонга...


Туркистонликлар юртимиз билан бирга қайғуда\nДавлат раҳбари Нурсултан Назарбаев Қозоғистонда хизмат кўрсатган спорт устаси Денис Теннинг оиласига таъзия изҳор қилиб, Бош прокурор Қ. Қўжамжаров ва Ички ишлар вазири Қ. Қасимовга унинг ўлимига оид ишни алоҳида назоратга олишни топширди. Президент маъмуриятига ҳам терговни доимий назорат қилиб туриш топширилди.\nВилоятимизда бу мудҳиш ўлим билан боғлиқ воқеага бағишланган тадбир ўтди. Унда вилоят ҳокими Ж. Туймебаев сўзга чиқиб, жаҳон спортида юлдуздай чақнаган спортчи, Қозоғистоннинг беш карра чемпиони эришган муваффақиятлар ҳақида гапириб, унинг оила аъзоларига таъзия изҳор этди.\nШимкентликлар шаҳардаги Муз саройи олдида митинг ўтказиб, гулчамбарлар қўйишди.\n«Жанубий Қозоғистон» мухбири, 2018-07-21, 12:58 410


Amnesty International: Ўзбекистонда 6 минг қийноқ қурбони бор « O'zbekiston ERK Demokratik Partiyasi\nAmnesty International: Ўзбекистонда 6 минг қийноқ қурбони бор\n13 May 2014 - 13:03\nҚароргоҳи Лондонда жойлашган Халқаро Амнистияга кўра, Ўзбекистонда 6 мингга яқин қийноқ қурбонлари бор. Ташкилот Ўзбекистонни қийноқларга қарши янги глобал кампанияси марказига қўйган. Аммо Ўзбекистон ҳукумати қийноққа солувчилар рўйхатида ёлғиз эмас.\nИкки йил давом этадиган “Қийноқларни тўхтатинг” кампанияси доирасида Ўзбекистон билан бирга яна тўрт давлат- Мексика, Филиппин, Марокаш ва Нигериядаги аҳволга эътибор қаратилади. Аммо қийноқ қўлланилаётган давлатларнинг умумий сони бундан анча кўп.\nАмнистияга кўра, сўнгги 5 йилда ташкилот жаъми 141 та давлатдаги қийноқлар ва ноинсоний муомаланинг бошқа кўринишлари ҳақида хабар тарқатган.\nТашкилот ўз кампанияси учун танлаб олган 5 та давлатда қийноқлар кенг тарқалган, деб ишонади. Халқаро Амнистия дунёда қийноқлар борасида юзага келган вазиятни “глобал инқироз” дея баҳоламоқда.\nAmnesty International Бош котиби Салил Шеттининг Лондонда ўтган матбуот анжуманида афсус билан қайд этишича, қийноқ қўллаётганлар фақат Ўзбекистон сингари авторитар бошқарувлар эмас. Уларнинг орасида демократик ва демократия томон қадам қўяётган давлатлар ҳам бор.\n“Дунё бўйлаб ҳукуматларнинг қийноқ масаласида иккита юзлари бор-қонунда тақиқлаш, аммо амалда қўллаш”, – дейди Амнистия Бош котиби.\nХалқаро Амнистия ўтказган глобал сўров қийноқлардан қўрқув барча мамлакатларда мавжуд эканини кўрсатган. Барча қитъаларни ўз ичига олган сўровда 21 та давлатдан 21 минг киши иштирок этган. Халқаро Амнистия дунё ҳукуматларини БМТнинг Қийноқларга қарши конвенциясини имзолаган ҳолда, қийноқларга барҳам бериш юзасидан олган мажбуриятларига хиёнат қилишда айбламоқда. Бу йил ушбу муҳим Конвенция қабул қилинганига 30 йил тўлади. Ўзбекистон ҳукумати Қийноқларга қарши конвенцияга 1995 йилда қўшилган.\nҚийноқларга қарши глобал кампаниянинг бошланиши Андижон қирғинининг 9 йиллик санасига тўғри келган. Халқаро амнистия Ўзбекистондаги қийноқлар ҳақида гапираркан, Андижон воқеалари ортидан қамоққа ташланган икки маҳкумнинг тақдирига алоҳида эътибор қаратмоқчи. Улардан бири 2010 йилда Ўзбекистон маҳкамаси томонидан 10 йилга озодликдан маҳрум этилган андижонлик Дилором Абдуқодирова, иккинчиси эса 2006 йилда Ҳарбий трибунал томонидан жосусликда айбдор деб топилиб 15 йиллик қамоққа маҳкум этилган Ўзбекистон мудофаа вазирлигининг собиқ юқори мартабали мулозими, подполковник Эркин Мусаевдир.\nАндижон қирғини ортидан ватанини тарк этган қочқинлар орасида бўлган Дилором Абдуқодирова 2010 йилда ўзбек расмийларининг хавфсизлик кафолатлари остида ўзи бошпана топган Австралиядан турмуш ўртоғи ва тўрт нафар фарзанди қолган Андижонга қайтишга қарор қилади. Уйига қайтганидан кўп ўтмай ҳибсга олинган Абдуқодирова давлат тузумини ағдаришга уринишда айбдор деб топилиб, 10 йил қамоқ жазосига маҳкум этилган. Дилором Абдуқодирова Андижон воқеалари бўйича Олий судда ҳукумат қўшинлари халққа қарата ўқ очди, дея гувоҳлик берган Маҳбуба Зокированинг опасидир.\nЎзбекистоннинг НАТОдаги собиқ элчиси бўлган Эркин Мусаев эса “узоқ муддат давомида Ўзбекистон ва Россия қуролли кучларининг ҳарбий сирларини Пентагонга етказиб турганлик”да айбланган. Айблов Андижон воқеалари ортидан АҚШ билан муносабатлар ёмонлашган ва ҳарбий ҳамкорлик тўхтаб қолган паллага тўғри келган.\nҲар икки маҳбуснинг яқинлари уларнинг тергов жараёнида қийноққа тутилганликларини айтишган.\nХалқаро Амнистия Ўзбекистондаги вазиятнинг мураккаб экани, қийноқлар масаласида яхши томонга ўзгариш ясашнинг қийинлигини эътироф этади. Ташкилот номлари зикр этилган маҳбусларнинг буткул озод этилишига эриша олмаса ҳам, уларнинг ва бошқа маҳбусларнинг шароитлари яхшиланишига умид қилмоқда.\n“Биз уларнинг қамоқдан озод этилишига эришолмасак ҳам, ҳеч қурса, уларга нисбатан қийноқларнинг тўхтатилиши, жазо камераларига ташламаслик, ҳимоячилар ва яқинлари билан учрашишларига тўсқинлик қилмаслик ва бошқа шароитларининг яхшиланишига умид қилаяпмиз. Назаримда булар эришиш мумкин бўлган нарслар. Бу йўлда биз халқаро ҳамжамият, АҚШ, Оврўпо ҳукуматлари, шунингдек, БМТ ва Оврўпо Иттифоқининг дастагига ҳам суянамиз. Ўзбекистон ҳукумати уларнинг тавсияларини жиддий қабул қилади, деб ишонамиз. Биз учун Ўзбекистондаги қийноқ қурбонларининг ўзларини ташқарида унутишмаганини ҳис қилишлари муҳим”, – дейди Amnesty International нинг Марказий Осиё бўйича эксперти Мейзи Вайшудинг.\nХалқаро Амнистия Ўзбекистонда 6 мингга яқин қийноқ қурбонлари бор, деб ишонади. Мейзи Вайшудингга кўра, бу рақам ўзларининг йиллар давомида олиб бораётган тадқиқотлари ва бошқа инсон ҳуқуқлари гуруҳларининг ҳисоботлари, шунингдек, қийноқ қурбонлари ва собиқ маҳкумларнинг гувоҳликлари асосида тасдиқланган. Ушбу рақам мамлакатдаги сиёсий маҳбусларнинг тахминий сонига яқин.\n“Энг кўп қийноққа солинадиган қатлам- сиёсий мухолифат, инсон ҳақлари фаоллари ва Ҳизбу Таҳрир сингари тақиқланган диний ташкилотлар аъзоларидир. Агар сиз бу рақамни оилаларга, ўн йиллаб қамоқда ўтирганларнинг яқинлари, авлодларга кўпайтирсангиз, қийноқнинг Ўзбекистон, у ердаги жамият учун қанчалик даҳшатли таъсирга эга эканини кўз олдингизга келтира оласиз. Ўзбекистондаги вазиятнинг яхшиланишидан умидсизликнинг бир учи мамлакатдаги қўрқув муҳитига бориб тақалади. Қийноққа солинганлар бу ҳақда гапиришга қўрқадилар”, – дейди Мейзи Вайшудинг.\nУнинг фикрича, Ўзбекистоннинг дунёда унчалик танилмагани муаммонинг яна бир тарафидир.\n“Ўзбекистон халқаро янгиликларда кўп ҳам пайдо бўлавермайди. Рост, қачондир Гулнора Каримова атрофида нимадир содир бўлса, дунё матбуоти Ўзбекистон ҳақида гапириб қолади, аммо ҳозир у ҳам йўқ. Бу маънода Ўзбекистонга қизиқиш унчалик катта эмас. Аммо бу нарса бизни Ўзбекистонга вазиятга қайта-қайта эътибоор қаратишдан тўхтатиб қолмаслиги керак”, – дейди Халқаро Амнистия вакили.\nХалқаро Амнистияга кўра, Ўзбекистонда қийноқларнинг кенг тарқалгани ва мунтазам қўлланиши БМТ томонидан ҳужжатлаштирилганига қарамай, қийноқ қўлловчиларнинг аксарияти жазосиз қолишади. Мамлакат Халқаро Амнистия ва бошқа инсон ҳуқуқлари ташкилотлари учун ёпилган.\nЎзбекистон ҳукумати қийноқларнинг мавжудлигини эътироф этган, аммо уларнинг мунтазам қўлланиши ва қийноқларга расмий даражада рухсат берилганини рад этиб келади. Ҳукумат 2003 йилда “Қийноқларга қарши кураш милий дастури”ни қабул қилган. Аммо маҳаллий ҳуқуқ фаоллари бу дастурнинг қоғозда қолиб кетганини айтишади.\nХалқаро Амнистия Бош котиби Салил Шетти нима учун ўз кампанияларига Ўзбекистонни танлаб олишгани ҳақидаги саволга жавоб бераркан, “қийноқларни ўлчашнинг барометри йўқлиги ва Амнистия қийноқ даражаси юзасидан жадвал тузмаётганини” айтди. Унинг изоҳ беришича, Амнистиянинг мақсади давлатларни қийноқлар масаласида “оқ ва қора”га ажратиш эмас, балки қийноқлар ва уларнинг ҳар қандай турини, қаерда бўлишидан қатъий назар тақиқланиши ва тўхтатилишига эришишдир. “Қийноқлар нафақат мавжуд, балки дунёнинг жуда кўп бурчакларида “гуллаб-яшнамоқда”.\nЖаноб Шитта АҚШ сингари давлатларда миллий хавфсизлик номи билан қийноқлар қўлланишини “даҳшатга солувчи” деб атади. Халқаро Амнистия ўтказган сўровда қатнашганларнинг учдан бир қисми қийноқларни оқлаш мумкин деб ўйлашини айтган. Аммо Амнистиянинг айтишича, сўров дунёдаги аксарият кўпчиликнинг қийноқларга қарши эканини кўрсатган ва бу умид берувчидир.


Об-ҳаво маълумоти: ҳаво ҳарорати 25 даражагача...\n08.03.2018 17:36 0 480\nЎзбекистон гидрометеорология хизмати марказининг хабар қилишича, 9 март куни Тошкент шаҳрида ҳаво ўзгариб туради, ёмғир ёғиши мумкин. Ҳаво ҳарорати кечаси +8 ... +10 даража, кундузи +18 ... +20 даража илиқ бўлади. Сониясига 7-12 метр тезликда шамол эсади.\nҚорақалпоғистон Республикаси ва Хоразм вилоятида ҳаво ўзгариб туради, туман тушиши мумкин. Ҳаво ҳарорати кечаси 0 ... +5 даража, кундузи +13 ... +18, Урганчда кундузи +15 ... +20 даража илиқ бўлади. Сониясига 5-10 метр тезликда шамол эсади.\nБухоро ва Навоий вилоятларида ҳаво ўзгариб туради, туман тушиши мумкин. Ҳаво ҳарорати кечаси +9 ... +14 даража, кундузи +20 ... +25 даража илиқ бўлади. Сониясига 5-10 метр тезликда шамол эсади.\nСамарқанд, Жиззах ва Сирдарё вилоятларида ҳаво ўзгариб туради, ёмғир ёғиши мумкин. Ҳаво ҳарорати кечаси +7 ... +12 даража, кундузи +17... +22 даража илиқ бўлади. Сониясига 5-10 метр тезликда шамол эсади.\nҚашқадарё ва Сурхондарё вилоятларида ҳаво ўзгариб туради, ёмғир ёғиши мумкин. Ҳаво ҳарорати кечаси +10 ... +15 даража, кундузи +20 ... +25 даража иccиқ бўлади. Сониясига 5-10 метр тезликда шамол эсади.\nФарғона водийси вилоятларида ҳам ҳаво ўзгариб туради, ёмғир ёғиши мумкин. Ҳаво ҳарорати кечаси +4 ... +9 даража, кундузи +13 ... +18 даража илиқ бўлиши кутиляпти. Сониясига 5-10 метр тезликда шамол эсади.\nШунингдек, тоғли ҳудудлар — Чимён, Қамчиқ ва Нурафшонда ҳаво ўзгариб туради, қор ва ёмғир ёғиши мумкин. Қамчиқда ҳаво ҳарорати кечаси -3 ... +2, кундузи 0 ... +5, Чимёнда кечаси 0 ... +5, кундузи +2 ... +7 даража илиқ бўлади. Нурафшонда эса кечаси +7 ... +12, кундузи +17 ... +22 даража илиши мумкин. Сониясига 5-10 метр тезликда шамол эсади.\nҲодиса 24/03, 17:41\nҲодиса 04/03, 17:26\nОб-ҳаво маълумоти: ҳафта бошида айрим жойларда 25 даража иссиқ бўлади


«Зенит» матбуот анжумани вақтида ноқулай аҳволга тушиб қолди\n15:51 / 30.09.2016\nСанкт-Петербургнинг «Зенит» жамоаси ташкил қилган матбуот анжумани вақтида таржимон сўзларни нидерланд тилига таржималашдан бош тортди. Чунки, уни немис тилига таржимон сифатида таклиф этишгани маълум бўлди. Бу ҳақда «Медуза» хабар ёзган.\n«Зенит» футбол клуби 29 сентябрь куни Европа Лигаси доирасида Нидерландиянинг «Алкмар Занстрек» жамоасига қарши учрашув олдидан матбуот анжумани ўтказган.\nПитерликлар жамоасидан журналистлар билан учрашувга бош мураббий Мирча Луческу, унинг ёрдамчиси Александр Спиридон ва бельгиялик ҳимоячи Николас Ломбертс келган.\nЛомбертсга илк савол берилганида унинг бельгияча тилда қайтарган жавобини нидерландиялик журналистларга ўгириб бериш керак бўлган. Лекин таржимон немисча гапириб кетган ва деган: «Мени немис тилига таржима қилиш учун чақиришган. Мен нидерландчага ўгирмайман».\nНатижада, Ломбертс матбуот анжуманини инглиз тилида давом эттирган. Россиялик журналистларнинг саволларини эса таржимонсиз тушуна олган.\nБу ҳолат тасвирланган видео жамоанинг YouTube порталидаги каналига жойланган. Клуб расмийлари бу вазият юзасидан изоҳ беришмади.\n«Зенит» ва АЗ жамоалари ўртасидаги учрашув 5:0 ҳисобида мезбонлар ғалабаси билан якунланди.\nматбуот анжумани Зенит


Жамият Кеча, 14:41 04772\nРеспублика Гидрометеорология маркази маълумотига кўра, бошланган ҳафтада ҳам Ўзбекистонда жуда иссиқ об-ҳаво сақланиб туради.\nСпорт Кеча, 15:35\nХориж Кеча, 13:53\nМусибат ва матонат: Туркия. 2016 йил, 15 июль\nЖамият Кеча, 11:33\n«Қўйлиқ»даги кўприкдан ўзини ташламоқчи бўлган аёлни қутқариб қолган аскар ҳафта қаҳрамони бўлди\nТаълим 14/07, 22:12\nРекорд. Сурхондарёда 80 ёшли отахон ОТМга ҳужжат топширди (видео)\nТошкент вилоятининг Пискент туманида истиқомат қилувчи (фамилия ва исмлар ўзгартирилган) Ф.Чанглиева «танка» топганди денг. Унинг исми-шарифи...\nОлий суднинг сайёр қабуллари. Рақамлар ортида нималар бор?\nШаҳобиддин Зоиров, Иқболжон Холдаров ва яна 12 нафар боксчимиз Таиландга боради\nЧоршанба куни ўзбекистонликлар Ой тутилишини кузатади\nҲиндистондаги истироҳат боғида ҳалокат юз берди: гондола-маёқ қулаб тушди (видео)\nИнҳа университети профессори Ўзбекистон терма жамоаси етакчиси бўлди\nОдамлар қий-чуви, гўдаклар чинқириғи, оналар фарёди — Каримов Ҳайратон кўпригини портлатишга буйруқ берган эди\nUSD 8 578.36 +3.62\nEUR 9 628.35 -119.41\nRUB 134.52 -1.31\nGBP 10 742.68 -141.24\nCNY 1 244.59 -4.46\nJPY 79.10 -0.38\nKRW 7.30 -0.12\nCHF 8 651.90 -133.69\nKZT 22.33 -0.20\n#футбол - 652\n#Россия - 914\n#Ўзбекистон - 1371\n#АҚШ - 1153\n#смартфон - 269\n#ёнғин - 198\n#бозор - 39\n#Барселона - 138\n#Франция - 288\n#Тошкент - 668\n#ОТМ - 62\n#Хотин-қизлар қўмитаси - 76\n#қабул - 24\n#антуан гризманн - 7


Emotrop – Aseptica\nТаъсир этувчи модда (ХПН): Эмоксипин (метилэтилпиридинол гидрохлорид)\nфаол модда: эмоксипин (метилэтилпиридинол гидрохлориди) – 10 мг;\nёрдамчи моддалар: натрий гидрофосфат додекагидрати, калий дигидрофосфати, гипромеллоза (гидроксипропилметилцеллюлоза 4000 cPs), натрий бензоати, натрий сульфити, инъекция учун сув – 1,0 мл гача.\nТаърифи: рангсиз ёки яшил-сариқ рангли, тиниқ еки озгина ялтироқ эритма.\nФармакотерапевтик гуруҳи: кўз касалликларини даволаш учун препарат. Антиоксидант, ангиопротектор, антиагрегацион ва антигипоксик восита.\nАнтиоксидант (хужайра мембраналари липидларининг перекисли оксидланишига тўсқинлик қилувчи дори воситаси), ангиопротектор (томирларнинг чидамлилигини оширувчи), антиагрегацион (тромбоцитларнинг ёпишишига тўсқинлик қилувчи) ва антигипоксик (тўқималарни кислороднинг етишмовчилигига чидамлилигини оширувчи) фаолликка эга.\nКапилярларнинг ўтказувчанлигини камайтиради ва томирлар деворини мустаҳкамлайди (ангиопротектор). Қоннинг қовушқоқлигини ва тромбоцитларнинг агрегациясини камайтиради (антиагрегант). Эркин радикалли жараёнларнинг ингибитори, мембраналарни мустаҳкамловчи таъсирга эга.\nРетинопротектор хусусиятларга эга, тўр парда ва кўзнинг бошқа тўқималарни юқори жадалликдаги ёруғликнинг шикастловчи таъсиридан ҳимоя қилади. Кўз ички қон қуйилишларининг сўрилишига ёрдам беради, қоннинг ивувчанлигини пасайтиради, кўзнинг микроциркуляциясини яхшилайди. Шох пардадаги репаратив жараёнларини (шу жумладан эрта операциядан кейинги ва жароҳатдан кейинги даврда) рағбатлантиради.\nАъзолар ва тўқималарга тез киради, у ерда унинг тўпланиши ва метаболизми юз беради.\nКўз тўқималаридаги концентрацияси қондагига қараганда юқори.\nАлмашинувининг алкил гуруҳини ажралган ва конъюгация қилинган маҳсулотлари бўлган 5 метаболити аниқланган. Метаболитлари буйрак орқали чиқарилади. 2-этил-6-метил-3-оксипиридин-фосфат аҳамиятли миқдори жигарда аниқланади.\nКатталарда қуйидаги касалликларда ва ҳолатларда қўлланади:\nкўзнинг олд камерасига қон қуйилиши (даволаш);\nкекса ёшдаги шахсларда склерага қон қуйилиши (даволаш ва олдини олиш);\nшох парданинг яллиғланиши ва куйишлари (даволаш ва олдини олиш);\nузоқни кўраолмасликдаги асоратлар (даволаш);\nшох пардани ҳимоя қилиш (контакт линзалар таққанда).\nПрепарат конъюнктива бўшлиғига 1-2 томчидан кунига 2-3 марта томизилади. Даволаш курси 3-30 кун. Зарурати бўлганида ва яхши ўзлаштирилганида даволаш курси 6 ойгача давом эттирилиши ва 1 йилда 2-3 марта такрорланиши мумкин.\nАчишишни ҳис қилиш, қичишиш, конъюнктивани қисқа муддатли гиперемияси, кам ҳолларда – маҳаллий аллергик реакциялар.\nЎта юқори сезувчанлик. Ҳомиладорлик. Лактация даври (эмизиш), 18 ёшгача бўлган болалар.\nПрепаратни бошқа дори воситалар билан аралаштириш мумкин эмас.\nБошқа кўз томчиларини бир вақтда қўллашнинг зарурати бўлганида препаратни охирги бўлиб, аввалги томчилар тўлиқ сўрилганидан кейин (камида 10-15 минутдан кейин) томизилади.\nКўз томчилари 1%.\n5 дан ҳимоя халқаси билан таъминланган тиқин-томизгич ва бураладиган ҳимоя қалпоқчаси бўлган пластик флаконда. Хар бир флакон қўллаш бўйича йўриқномаси билан бирга картон пеналда.\nҚуруқ, ёруғликдан ҳимояланган жойда, 25оС дан юқори бўлмаган ҳароратда сақлансин. Музлатилмасин! Болалардан асранг!


Қозоғистонда маҳбусларнинг яқинлари намойиш ўтказди\n25 январ 2021, Тошкент вақти: 22:13\nҚозоғистоннинг Қарағанда вилоятидаги AK-159/18 қамоқхонаси олдида пайшанба куни маҳбусларнинг яқинларидан камида 200 киши намойиш ўтказди. Улар қамоқда ўтирган қариндошлари билан учрашувга рухсат берилишини талаб қилишди.\nМаълумотга кўра, намойшига қамоқхонага иккита ҳарбий юк машинасида полиция махсус отрядининг олиб келингани ва маҳбусларнинг қичқирган овозлари сабаб бўлган.\nҚамоқхона расмийлари полиция махсус отряди навбатдаги машғулот учун олиб келингани ва маҳбуслар калтакланмаётганини билдирган. Қамоқхона полиция томонидан қуршаб олинган.\nҚозоғистон қамоқхоналаридаги маҳбуслар шароит яхшиланишини талаб қилиб, тез-тез исён кўтариб турадилар.


Ўзбекистон ва Хитой 6 млрд долларлик шартнома имзолади\n26 ноябр 2020, Тошкент вақти: 03:38\nЎзбекистон президенти Ислом Каримов (ч) ва Хитой Халқ Республикаси раиси Си Цзиньпин (ў), 2014 йил 19 августи.\nЎзбекистон ва Хитой икки давлат раҳбари музокаралари якунларига кўра 6 миллиард долларлик шартномалар имзолади.\nЎзбекистон президенти Ислом Каримов Хитой Халқ Республикаси раиси Си Цзиньпин таклифига биноан 19 август куни Хитойга жўнаб кетганди.\nСешанба куни Пекиндаги Халқлар йиғини катта залида ўтказилган икки соатли музокаралардан сўнг икки мамлакат раҳбари яқин беш йил ичида Хитой-Ўзбекистон ҳамкорлигининг ривожланиш режасини тасдиқладилар.\nКаримов ва Цзиньпин Хитой-Марказий Осиё газ қувурининг D линиясини қуриш ҳамда Хитой, Қирғизистон ва Ўзбекистонни боғловчи темир йўл лойиҳасини тезлатишга алоҳида эътибор қаратиш бўйича келишувга эришдилар.\nШунингдек, улар маданий ҳамда хавфсизлик ва ҳуқуқ-тартибот соҳасида ҳамкорлик қилиш юзасидан келишиб олдилар.\nМузокаралар якунида Каримов ва Цзиньпин Ўзбекистон ва Хитой ўртасидаги қўшма декларацияни имзоладилар.\nЎзбекистон президенти матбуот хизмати тарқатган маълумотларга кўра, музокаралардан сўнг икки давлат ўртасида “техникавий-иқтисодий, энергетика, юқори технологиялар, банк-молия каби соҳалардаги ҳамкорликни янада ривожлантиришга қаратилган қатор ҳужжатлар имзоланди”.\nХитой оммавий ахборот воситалари тарқатган маълумотларга кўра, Ўзбекистон ва Хитой ўртасида имзоланган 6 миллиард долларлик шартнома савдо-сотиқ, газ қувури ва тозалаш иншоотлари қурилиши каби лойиҳаларни ўз ичига олади.\nБу Ўзбекистон президентининг жорий йил давомида Хитойга қилган иккинчи сафаридир. Ислом Каримов Си Цзиньпин билан шу йил май ойида Шанхай шаҳрида бўлган Осиёда ҳамкорлик ва ишонч чоралари бўйича кенгашнинг IV саммитидан ташқари учрашганди.


Бу қизиқ\t18 Сентябрь 08:00 4680\nГидрометеорология хизмати маркази бугун, 18 сентябрь куни Ўзбекистонда қандай об-ҳаво кузатилиши ҳақида маълумот берди.\nТошкент шaҳрида ҳаво бироз булутли бўлади, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 17-19°, кундузи 35-37° бўлади.\nҚорaқaлпоғистон Республикаси ва Хорaзм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17°, кундузи 28-33°, Устюртда 23-28° бўлади.\nБухоро вa Нaвоий вилоятлaрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, чўл ҳудудларда, баъзи жойларда 15-20 м/с гача кучайиши мумкин. Ҳарорат кечаси 15-20°, чўл ҳудудларда 20-25°, кундузи 33-38° бўлади.\nРеспубликaнинг тоғли ҳудудлaрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 11-16°, кундузи 25-30° бўлади.\n26 Октябрь 19:34 29898\n28 Октябрь 19:02 25310\n28 Октябрь 13:39 22997\n27 Октябрь 22:29 20633


ССВ: Ўтган кеча-кундузда 450 чоғли киши коронавирусга чалинган\n25 октябр 2021, Тошкент вақти: 00:31\nЎзбекистонда коронавирус инфекцияси қайд этилганлар сони, 2021 йил 3 октябрь ҳолатига кўра, 175 минг 715 нафарга етган.\nСоғлиқни сақлаш вазирлиги маълумотига мувофиқ, кеча мамлакат ҳудудлари бўйлаб 448 киши коронавирусга чалинган.\nЯкшанба куни Жиззах вилоятидан ташқари ҳудудларда 552 киши тузалиб, соғайганларнинг умумий сони 170 минг 872 нафарга етган.\nССВ ўтган кеча-кундузда коронавирусга чалинган беморлардан яна 2 нафари вафот этиб, коронавирус қурбонлари сони 1 минг 249 нафарга етганини қўшимча қилган.\nВазирлик қайдича, 3 октябрь куни 37 нафар кишида пневмония аниқланган, 5 июлдан бери эса 27 минг 337 киши пневмонияга чалинган. Булардан 25 минг 669 нафари соғайиб чиққан, 233 нафари эса вафот этган.